Question: A Magyar Nemzeti Bank oldalán, a kalkulátoron keresztül is lehet fogyasztóbarát személyi kölcsönt igényelni?

Answer: Kölcsönt ott nem lehet kérni, a futamidő, a thm, az igényelhető hitelösszeg, a kapcsolódó költségek, éves kamat, hiteldíj mutató - többek között ezekről található ott információ. Erről az oldalról azonban elérhető valamennyi pénzintézet, ahol kérhetünk kölcsönt.

Question: A Nemzeti Eszközkezelő Programban résztvevő adósokra is vonatkozik?

Answer: Igen, a szüneteltetés a bérletidíj-fizetés és a vételárrészlet-fizetés kötelezettségére is alkalmazható.

Question: A THM maximum 5,75 százalék?

Answer: Jelenleg igen, az aktuális szabályozás szerin a 2020. július elsejétől felvett személyi kölcsönök THM-je nem lehet magasabb 5,75 százaléknál. Ugyanakkor ez csak 2020. december 31-ig tart, 2021 januárjától új feltételei lesznek ezeknek a hiteltermékeknek, azt viszont egyelőre nem tudni, hogy pontosan hogyan alakulnak majd a THM-ek.

Question: A felmondott, illetve az elmaradásba esett hitelekre is érvényes?

Answer: A felmondott hitelekre nem érvényes, hiszen a szerződésük megszűnt. Az egy-két hónapos elmaradásba került kölcsönökre azonban igen, mivel a hitelszerződés még érvényes, viszont pillanatnyilag azt nem tudjuk, hogy az elmaradások követelését is szüneteltetik-e a bankok.

Question: A felmondás hogyan működik?

Answer: Szintén a biztosítási évforduló a mérvadó, minimum 30 nappal előtte kell postázni a felmondást a biztosító által kért adatokkal együtt. Ha eladjuk a gépjárművet, természetesen bármikor felmondhatjuk a biztosítást, ebben az esetben a már befizetett díjat időarányosan visszakapjuk. Ha nincs felmondás, a szerződés minden évben automatikusan meghosszabbodik.

Question: A gépjármű a lízingbeadó nevén szerepel a lízing-szerződés alatt?

Answer: Igen, az autó a lízing-szolgáltatást nyújtó pénzintézet nevére kerül, a lízingbevevő pedig üzembentartóként szerepel. Ez a futamidő végéig így van. Ezt követően persze, amennyiben megvásároljuk az autót, az a mi nevünkre kerül.

Question: A kamattámogatott lakásfelújítási hitelt felvétele esetén a támogatást csak a kölcsön törlesztésére fordíthatjuk?

Answer: A Magyar Államkincstár egyértelműen fogalmaz ezzel kapcsolatban: mint írják, a MÁK nem is az igénylő, hanem a pénzintézet számára továbbítja a megállapított összeget. Aki vett fel Diákhitel 2-őt, az tudja, hogyan működik. Ott sem az igénylő, hanem a felsőoktatási intézmény kapja meg a tandíj összegét. A pénzzel tehát az igénylő tulajdonképpen nem is "találkozik".

Question: A kezdő vállalkozások is kaphatnak hitelt?

Answer: Igen, kaphatnak, persze nem azokkal a feltételekkel, mint azok a vállalkozások, amely már régebb óta működnek. A bankok érthetően óvatosabbak az induló vállalkozásokkal, nekik kevesebb a lehetőségük a kölcsönök terén, de akadnak konstrukciók, amelyek számukra is megfelelő alternatívát kínálhatnak.

Question: A lakásfelújítási támogatás mellé kötelező hitelt igényelni?

Answer: Nem, a lakásfelújítási támogatás öneállóan is felhasználható, nem szükségek hozzá otthonfelújítási hitel.

Question: A moratórium időszaka alatt a kamat elengedésre kerül?

Answer: Nem, hiszen a moratórium csupán egy fizetési haladék, vagyis átmenetileg nem kell befizetned a törlesztőrészleteket, viszont ez nem azt jelent kamatelengedést is. A szüneteltetés alatt számított kamatokat utólag kell befizetned egyenlő részletekben a teljes futamidő alatt.

Question: A sitt elszállítására is igényelhető támogatás?

Answer: A Magyar Államkincstár honlapján található tájékoztatás szerint a törmelék, sitt elszállítására nem kérhető a támogatás, az ilyen munkadíjszámlára nem vonatkozik ez a lehetőség.

Question: A személyi kölcsön teljesen szabad felhasználású, vagy kell olykor hitelcélt igazolni?

Answer: A személyi kölcsön eredetileg szabad felhasználású hiteltípus, ez azt jelenti, hogy bármire költhetjük az igényelt és felvett összeget. Méghozzá száz százalékban, és nem kell igazolnunk a hitelintézet felé, hogy mire használtuk azt fel. Ugyanakkor vannak olyan személyi kölcsön típusok, amelyek konkrét célra vonatkoznak, ilyen például az autóhitel, vagy az adósságrendező hitel.

Question: A támogatás igénylésekor be kell adni igazolást a tb jogviszonyról?

Answer: Erre ennél az igénylésnél nincsen szükség, elég a nyilatkozat, ami letölthető a Magyar Államkincstár honlapjáról. Ezért nem kell kérni igazolást az Országos Egészség Pénztártól, ahogy ennél a támogatásnál munkáltatói igazolás sem szükséges. A köztartozás mentességet, a tb jogviszonyt is a Magyar Államkincstár vizsgálja majd meg.

Question: Akkor is igényelhető az állami támogatás, ha más is rendelkezik haszonélvezeti joggal a támogatott ingatlanon?

Answer: Igen, akkor is igényelhető, ha például valamelyik nagyszülőnek haszonélvezeti joga van rá. A családi otthonteremtési kedvezmény esetében ez nincs így, ezért lehet szokatlan a válasz.

Question: Az anyagról szóló számlának mit kell tartalmaznia?

Answer: A Magyar Államkincstár honlapján található információk szerint részletesen be kell számolni a felhasznált anyagokról, ezt meg lehet tenni a számlán, de kivitelező költségvetésében és számlarészletezőn is. Ha a vállalkozó állítja ki erről a számlát, akkor külön tételben kell feltüntetni a munkadíjat és az anyagköltséget is. A szerződésben pontosan meghatározott munkálatokat a számlán nem szükséges részletezni. Fontos tehát, hogy az anyagköltséget és a munkadíjat egy tételként véletlenül se szerepeltessük. A MÁK a szerződésről azt írja, az anyagról és a munkadíjról szóló résznek is olyan részletesen kell szerepelnie benne, hogy a felújítás részleteit ellenőrizni lehessen. A számlára elég tehát például a "Falfestés, anyagdíj" megnevezés, részletezni a szerződésben kell.

Question: Az autóhitelekre és -lízingszerződésekre is vonatkozik?

Answer: Természetesen.

Question: Az autólízingnél kötelező casco biztosítást kötni az autóra?

Answer: Nem, a legtöbb hitelező ezt nem teszi kötelezővé. Ugyanakkor tudni kell, hogy casco nélkül a bank rosszabb feltételeket nyújt, azaz drágább lesz a lízing. Persze a casco is pénzbe kerül, de nem biztos, hogy megéri ezen a biztosításon spórolni.

Question: Az elő- és végtörlesztés is lehetséges?

Answer: Mivel minden hitelszerződésben szerepel, hogy az adós a tartozását a futamidő vége előtt részben, vagy egészben visszatörlesztheti, ez biztosított a törlesztési moratórium ideje alatt is, ám ez az elő- és végtörlesztési díjakat nem érinti.

Question: Az utazás nem hagyományos, hanem extrém elemeket, időtöltést is tartalmaz. Számít ez az utasbiztosítás megkötésekor?

Answer:
Természetesen igen, hiszen bizonyos esetekben nagyobb esélye a balesetnek, megbetegedésnek, és ezzel a biztosítónak is kalkulálnia kell. Számos speciális szerződés létezik, például ha utazásunk alatt az alábbi tevékenységek valamelyikét szeretnénk folytatni: windsurf, jetski, könnyűbúvárkodás, rafting, vízisí, hegymászás, hótalpas túrázás, snowboard, síelés.
Saját szempontunkból is érdemes erre odafigyelni és olyan utasbiztosítást kötni, amely a felsorolt tevékenységekre és egy esetleges balesetből eredő következényekre is érvényes.

Question: Az állam támogatja ezeket a hiteleket?

Answer: Igen, létezik állami kamattámogatás, illetve több olyan program van, amelynek keretében államilag támogatott agrár hitelhez lehet jutni. Ilyen például a Széchenyi Kártya Program, vagy az NHP Hajrá.

Question: Az áruhitelekre is jár a moratórium?

Answer: Igen, mivel szintén fogyasztási hiteleknek számítanak törlesztőrészletekkel és futamidővel.

Question: Bankonként eltérőek az NHP Hajrá hitelek költségei?

Answer: Igen, fogalmazzunk úgy, hogy eltérhetnek. Ami fix, az a 2,5 százalékos éves kamat. Illetve egészen pontosan ez a maximum, tehát kisebb lehet a kamat, viszont a bankok nem számolhatnak fel ezen felül díjat, kamatot, vagy jutalékot. A harmadik fél számára kifizetendő díjak (például: közjegyzői díj, értékbecslés díja, garanciaintézményeknek fizetendő kezességvállalási díj, földhivatali ügyintézés díja, fedezetmódosítási díj, biztosítási díj) mértéke viszont eltérést jelenthet a költségekben.

Question: Ellenőrzik a felhasználást?

Answer: A bankok különböző gyakorlatokat alkalmazva ellenőrzik azt, hogy megvalósult-e a megadott hitelcél. Ez lehet helyszíni szemle, valahol pedig csak egy nyilatkozatot kell adni arról, hogy a munkálatokat elvégezték. Vannak olyan pénzintézetek, amelyek a számlákat bekérve ellenőriznek.

Question: Elveszett a csomag a repülőtéren, hogyan tovább?

Answer: Erre jó a poggyászbiztosítás. Először a légitársaságnak kell jelenteni az esetet, ők jegyzőkönyvet vesznek fel, ami szükséges a kárigényléshez a biztosító felé.

Question: Emelkedik a törlesztőrészlet a moratórium után?

Answer: A törlesztőrészletnek nem szabad emelkednie a moratórium végeztével, azonban ehhez a futamidőt kell meghosszabbítani, és így a teljes visszafizetendő összeg emelkedik.

Question: Feltétlenül szükséges a munkáltatói igazolás?

Answer: Nem, de ha nincs, az alaposan leszűkíti a lehetőségeket. A hitelezőnek fontos, hogy tudja, visszakapja a pénzét. Ehhez pedig látnia kell, mennyire megbízható adós leendő ügyfele. A munkáltatói igazolás, a munkáltató által igazolt rendszeres jövedelem tehát elég lényeges, de annak hiányában sem kell teljesen lemondani a személyi kölcsönről. Az egyik lehetőség, hogy adóstársat vonunk be az ügyletbe, a másik az, hogy (ez néhány pénzintézetnél elérhető) bankszámlakivonattal bizonyítjuk, van elegendő, rendszeres bevételünk a törlesztéshez.

Question: Ha igénybe veszem, 2020. december 31. előtt is megkezdhetem a törlesztést?

Answer: Természetesen, Ha biztos vagy benne, hogy stabil a jövedelmed, akkor lehetőséged lesz év vége előtt visszaállítani a hiteled állapotát, és folytatni a törlesztést.

Question: Ha valaki fent van a KHR listán, az nem kaphat szabad felhasználású hitelt?

Answer: Jelzálog alapú hitelt nem, ám a fedezet nélküli típus elérhető két szolgáltatónál is. A Cofidis csak a passzív státuszú ügyfeleket szolgálja ki, a Providentnél viszont az aktív listások is igényelhetnek szabad felhasználású hitelt.

Question: Ha valaki negatív KHR listás, az nem kaphat szabad felhasználású hitelt?

Answer: elzálog alapú hitelt nem, ám a fedezet nélküli típus elérhető két szolgáltatónál is. A Cofidis csak a passzív státuszú ügyfeleket szolgálja ki, a Providentnél viszont az aktív listások is igényelhetnek szabad felhasználású hitelt.

Question: Használt autót is lehet lízingelni?

Answer: Igen, és a kereskedések mellett magánszemélytől vásárolt gépjárműre is lehet lízing-szerződést kötni. Természetesen a megfelelő feltételek mellett. Jó tudni, hogy a lízingbeadók többségénél kötelező az állapotfelmérés.

Question: Hogy lehet megtalálni a számunkra leginkább megfelelő hitelt?

Answer: Először is érdemes használni az oldalunkon található hitelkalkulátorokat, nagyon fontos az összehasonlítás, mert akár több százezer forintnyi különbség is lehet termék és termék között. Fontos, hogy tudjunk az akciókról és kedvezményekről, ezek kínálják a legjobb feltételeket. Továbbá a bank szívesen ad kedvezményt azoknak, akik nála vezetik folyószámlájukat, amelyre rendszeres jövedelmük érkezik.

Question: Hogy működik a biztosítás?

Answer: Aki biztosítást köt (mindegy, hogy milyet) rendszeresen biztosítási díjat fizet egy biztosítótársaságnak, amely a díj fejében, meghatározott feltételek mellett szolgáltatást nyújt. Ez a szolgáltatás arra terjed ki, hogy (ha a feltételek megfelelnek a szerződésben leírtaknak) a káresemény bekövetkeztét követően kártalanítja az ügyfelet, egészen pontosan a biztosítás kedvezményezetjét.

Question: Hogy működik az online hiteligénylés?

Answer: Ha kiválasztottuk a számunkra megfelelő terméket, be kell szerezzük a kért dokumentumokat, majd ezután elindíthatjuk az igénylést. A pénzintézetek különbözőképpen végzik az online ügymenetet, de általánosságban elmondható, hogy mindenki gyors és átlátható folyamatot kínál.

Question: Hogy működik az életbiztosítás a gyakorlatban?

Answer:
A kockázati életbiztosítás a szerződésben meghatározott káresemények után fizet. A szerződés lejártakor nem kapunk vissza semmit a befizetett összegből.
A megtakarítási életbiztosítás ettől abban különbözik a legfőképpen, hogy a szerződés lejártakor megkapjuk a befizetett összeget a hozamokkal együtt. Amennyiben a biztosított idő előtt elhalálozik, akkor a kedvezményezett az aktuális megtakarítási és a kockázati biztosítási összeget fogja megkapni. Ha megszüntetjük, azaz visszavásároljuk a biztosítást, akkor tulajdonképpen kivesszük az addig összegyűlt összeget. Ebben az esetben a biztosító a kivenni kívánt összeg mértékétől függően plusz díjat számol fel.

Question: Hogy néz ki a folyósítás a gyakorlatban?

Answer: A bankok szakaszosan fizetik ki az építkezési hitelt, ami a gyakorlatban azt jelenti, hogy egy értékbecslő fokozatosan vizsgálja az építkezés menetét. Ha mindent rendben talál, a bank folyósítja a következő szakaszra szánt összeget. Egy átlagos építkezés nagyjából három-négy szakaszra bontható fel.

Question: Hogy számolják ki, hogy mennyivel hosszabbodik meg a futamidő a moratórium után?

Answer: A hitel aktuális tőketartozása, a hátralévő futamidő és az adott hitelre érvényes kamat szükséges a futamidő meghosszabbodási idejének kiszámításához.

Question: Hogyan kell bejelenteni a kárt?

Answer: Ha kár keletkezik, azt be kell jelenteni a biztosítónak. Ezt megtehetjük személyesen, telefonon, vagy akár online is. Ha bűncselekmény történt, természetesen a rendőrségen is jelenteni kell az esetet, amelyről rendőrségi jegyzőkönyv kell készüljön. A biztosító ezt követően felméri a kárt és megállapítja a kártérítési összeget, amelyet ki is fizet, ha elfogadjuk. Ha nem, akkor lehetőségünk van fellebbezni.

Question: Hogyan kell igényelni a Széchenyi hitelt?

Answer: Először is érdemes felkeresni a legközelebbi irodát (ez lehet a Vállalkozók és Munkáltatók Országos Szövetségénél, a helyi kereskedelmi és iparkamaránál, valamint egy KAVOSZ-irodában), ahol lehet regisztrálni. Ha kiválasztottuk, melyik kölcsönt szeretnénk igényelni, össze kell gyűjteni az ehhez kapcsolatos dokumentumokat. Bankot is kell választani (nem mindegy, hogy melyiket, mert lehetnek különbségek a hitelbírálatnál), majd ott időpontot egyeztetni és a kérelmet beadni.

Question: Hogyan kell igényelni a Széchenyi likviditási hitelt?

Answer: Érdemes megkeresni a vállalkozáshoz legközelebb eső, úgynevezett regisztráló irodát, amely lehet a Vállalkozók és Munkáltatók Országos Szövetségénél, a területi kereskedelmi és iparkamarák irodáiban, vagy a KAVOSZ Zrt. irodáiban. Ki kell választani a megfelelő konstrukciót, majd – ha megfelel a vállalkozás a feltételeknek – össze kell állítani a hitelkérelmi csomagot. A kérelmet bankhoz kell benyújtani, nem mindegy, hogy melyik forgalmazó pénzintézetet választjuk, mert bankonként eltérőek lehetnek a kívánt hiteltermék részletei.

Question: Hogyan kell igényelni az NHP Hajrát?

Answer: Először is meg kell fogalmazni a hitelcélt, majd beszerezni az ahhoz kapcsolódó dokumentumokat. Ahogy említettük, a vállalkozások a (Magyar Nemzeti Bankkal szerződött) kereskedelmi bankokkal kerülnek kapcsolatba, náluk adhatják le az igénylést a kitöltött dokumentumokkal. Bankonként eltérő, hogy mit lehet intézni online, és mihez kell személyes kapcsolat. A pénzintézeteknek 10 munkanap alatt el kell bírálniuk az igénylést, legalábbis 300 milliós kölcsönösszegig.

Question: Hogyan kell igényelni?

Answer: A legtöbb esetben könnyen és egyszerűen igényelhető, online elindítható az ügylet. Kiválasztjuk a hitelt és a kért adatokat, információkat megadjuk. Ezután a bank elindítja a hitelbírálatot, majd folyósít, ha mindent rendben talált.

Question: Hogyan kell megkötni?

Answer: A biztosítónál személyesen, de akár interneten keresztül, online is elintézhető a szerződéskötés.

Question: Hogyan kell törleszteni a felhasznált hitelkeretet?

Answer: Van a költési időszak (általában 30 nap), amikor használhatjuk a bank pénzét a rendelkezésünkre bocsájtott hitelkeret erejéig. Ezt követően jön a türelmi időszak, amely általában 15 nap hosszú. Ez idő (általában 45 nap) alatt vissza kell fizetnünk az adósságunkat, már ha szeretnénk megőrizni a kamatmentességet.

Question: Hogyan kell törleszteni ezt a kölcsönt?

Answer: A törlesztés havi vagy negyedéves gyakorisággal történik, ugyanakkor a vállalkozás a tőke törlesztésére akár 2 éves türelmi időt is kaphat.

Question: Hogyan kell vállalati biztosítást kötni?

Answer: A legfontosabb az, hogy tisztában legyünk az igényeinkkel, vállalkozásunk értékével és a lehetséges kockázatokkal egyaránt. Ezután tudjuk kiválasztani a megfelelő ajánlatot. Ha ez megvan és rábólintunk, akkor következhet a szerződéskötés.

Question: Hogyan lehet Széchenyi hitel igényelni?

Answer: Először is érdemes felkeresni a legközelebbi regisztrációs irodát, ami elérhető a Vállalkozók és Munkáltatók Országos Szövetségénél, a helyi kereskedelmi és iparkamaránál, valamint a KAVOSZ irodáiban. Az irodában megismerhetjük az igényléssel kapcsolatos tudnivalókat. Az igénylést viszont már egy választott kereskedelmi banknál kell benyújtani.

Question: Hogyan lehet agrár hitelt igényelni?

Answer: A nagy kereskedelmi bankoknál például, de vannak erre szakosodott irodák is, úgy, mint a Vállalkozók és Munkáltatók Országos Szövetségének irodái, a területi kereskedelmi és iparkamarák irodáiban, és a KAVOSZ irodái. A hitel igénylése úgy megy, mint más kölcsönöknél: a megfelelő dokumentumok beszerzése/kitöltése után be lehet adni az igénylést, majd jön a hitelbírálat és annak kedvező kimenetele után a folyósítás.

Question: Hogyan lehet bejelenteni a kárigényt?

Answer: A biztosító erre ad egy telefonszámot, amely éjjel-nappal hívható. Emellett online bejelentési lehetőség is van.

Question: Hogyan lehet casco biztosítást kötni?

Answer: A biztosítóknál személyesen, vagy akár online is intézhető a szerződéskötés. Használt gépjármű esetében ugyanakkor szükség van szemlére, ami azt jelenti, hogy egy szakértőnek látnia kell a gépjárművet. A szakértő általában házhoz jön, vagy egy előre egyeztetett helyszínen zajlik a gépjárműszemle. Új autónál nincs ilyen kitétel.

Question: Hogyan lehet casco-t váltani?

Answer: Évente egy alkalommal van lehetőség másik biztosítót választani, legalább 30 nappal a szerződés lejárta előtt be kell adni az erre vonatkozó (felmondási) kérelmet. A gépjármű eladásánál nem kell figyelembe venni a szerződés évfordulóját. Ha az autót ideiglenesen kivonják a forgalomból, a casco szüneteltethető.

Question: Hogyan lehet elindítani a hitelkiváltó hitel igénylését?

Answer: Az első lépés, hogy a kiválasztott bank (szolgáltatás) által kért dokumentumokat beszerezzük. Ezután a bankfiókban elindíthatjuk az igénylést, bizonyos pénzintézeteknél online is meg lehet ezt tenni. A jelzálog alapú hitelkiváltásnál mindenképpen személyesen kell kezdeményezni az igénylést.

Question: Hogyan lehet felmondani a lakásbiztosítást?

Answer: A lakásbiztosítási szerződés alapesetben egy évre szól, és mindig automatikusan meghosszabbodik, ha nem kérjük a felmondását. Ezt legalább 30 nappal a biztosítási évforduló előtt lehet megtenni. Mindenképpen ki kell tölteni és el kell küldeni a felmondó nyilatkozatot, nem elegendő az, ha csak nem fizetjük be a díjat. Utóbbi esetben a biztosító behajthatja rajtunk az elmaradt összeget, akár egész évre vonatkozóan. Az évfordulós határidőt be kell tartani, kivétel, ha eladjuk az ingatlant, akkor természetesen máskor is felbontható a szerződés.

Question: Hogyan lehet hozzájutni a nyugdíjbiztosítási összeghez?

Answer:
Ha elérjük a nyugdíjkorhatárt, akkor jutunk hozzá a nyugdíjbiztosításunk összegéhez. Ha esetleg emelték időközben a korhatárt, nekünk akkor is a szerződésben foglalt kor számít, illetve ha valamiért előbb elérjük a nyugdíjt, akkor pedig az. Tehát mindenképpen a korábbi időpont a mérvadó.
Az összeg kifizetését lehet egy összegben kérni, vagy akár havi járadékként.
Ha a biztosított személy elhunyt a korhatár elérése előtt, a szerződésben megjelölt kedvezményezett, vagy kedvezményezettek kapják a pénzt, ő, vagy ők tovább is vihetik a szerződést.
Bizonyos rokkantsági szint (általában 40 százalék fölötti) elérését követően szintén megkapjuk a nyugdíjbiztosításunk összegét.

Question: Hogyan lehet igényelni ezt a fajta kölcsönt?

Answer: A Vállalkozók és Munkáltatók Országos Szövetségének, a területi kereskedelmi és iparkamarák, vagy a KAVOSZ Zrt. irodáiban érdemes érdeklődni első körben. Ha megvan a számunkra megfelelő konstrukció, és meg is felelünk a feltételeknek, ki kell választani az egyik forgalmazó kereskedelmi bankot. Nem mindegy, melyiket, mert a pénzintézetek különböző kondíciókkal dolgoznak.

Question: Hogyan lehet igényelni, mik a feltételei?

Answer: A személyazonosítás mellett ki kell tölteni a megfelelő dokumentumokat. A folyamat több banknál online is elvégezhető. Amit a pénzintézetek néznek: igazolt havi jövedelem, jelenlegi kölcsönök, és a hiteltörténet, azaz rajta vagyunk-e a KHR listán aktívan, vagy passzívan. A bank elbírálja beadott kérelmünket, majd ha minden megfelel, folyósítja a hitelösszeget.

Question: Hogyan lehet megkötni az utasbiztosítást?

Answer: Nagyon egyszerűen, és remek lehetőség, hogy online is minden elintézhető. Vannak olyan oldalak, ahol összevethetőek a különböző ajánlatok, s ezeket érdemes is összehasonlítani, hiszen rengeteg lehet közöttük a különbség. Nem mindegy, hogy hová utazunk, mivel utazunk,  mennyi időre és milyen célból.

Question: Hogyan lehet megkötni?

Answer: Egy fő biztosítás moduljaként, nem csak személyesen, hanem online is. A balesetbiztosítások függnek attól, hogy milyen a fő biztosítás, illetve bankonként is eltérnek a termékek, ezért érdemes körültekintően választani.

Question: Hogyan lehet megkötni?

Answer: Nagyon egyszerűen elintézhető a szerződéskötés, amelyre online is lehetőségünk van. Meg kell adni néhány információt (például: mérete, építésének éve, hol helyezkedik el, milyen típusú, miből épült, milyen a tetőszerkezete) az ingatlannal kapcsolatban és kapjuk az ajánlatokat. Ahogy említettük, lakásbiztosítás sokféle van, az egyik nagy különbség lehet, hogy az adott biztosítás csak az épületben keletkezett károkat fedezi, vagy a benne lévő ingóságokra is vonatkozik.

Question: Hogyan lehet megszüntetni a balesetbiztosítást?

Answer:
Attól függ, mihez kapcsolódik.
- ha casco-hoz, akkor be kell tartani a fő biztosítás lemondási határidejét, amely a szerződés évfordulójához igazodik. Amennyiben az autó eladásra kerül, felmondható a casco és akkor a balesetbiztosítás is megszűnik. Forgalomból való kivonás esetén pedig szüneteltetni lehet a casco biztosítást és annak kiegészítő modulját.
- ha életbiztosításhoz, akkor egyszerűen bármikor felmondható a szerződés, elég az erre vonatkozó formanyomtatványt kitölteni és leadni a biztosítónál. Annyi, ha az életbiztosítás nem kockázati, hanem megtakarítással kombinált, akkor a felmondásnál érdemes figyelembe venni a várható pénzügyi következményeket. Ha a futamidő lejárta előtt akarjuk megszüntetni a szolgáltatást, akkor akár komoly veszteséggel is zárhatunk, így érdemes átszámolni a lehetőségeket.

Question: Hogyan lehet részt venni a Széchenyi Kártya Programban?

Answer: Ki kell választani a számunkra megfelelő hitelkonstrukciót, majd beszerezni és kitölteni az igényléshez szükséges dokumentumokat. Bankot is kell választani, majd ott időpontot egyeztetni. Tudni kell, hogy a Széchenyi hitel cégek vásárlására vagy tulajdonrész vásárlásra nem használható fel. A vállalkozásnak legalább egy éves lezárt múlttal kell rendelkeznie. A vállalkozásnak nem lehet lejárt tartozása, köztartozása, és nem lehet tartósan veszteséges, emellett más feltételek is akadnak.

Question: Hogyan működik a kötelező biztosítás, mikor fizet és mikor nem?

Answer:
A KGFB a károkozást téríti meg, azaz mindig a balesetben vétkes fél biztosítása fedezi a vétlen fél költségeit. Azt, hogy a biztosító milyen káreseményre maximálisan mennyit fizet, a hatályos jogszabályok szabályozzák.
A következő esetekben nem érvényesíthető a kötelező biztosítás:

	ha a gépjárműben lévő műszaki cikkekben és alkatrészekben kár keletkezett
	ha toxikus, vagy sugárzó anyagok hatására következik be a káresemény
	ha a kár egy álló járműre való fel- és lerakodás közben történt
	ha a baleset háborús övezetben, vagy lázadások helyszínén történt
	ha a jármű versenyzés közben sérül meg
	ha alkohol, vagy kábítószer hatása alatt történt a baleset
	ha az autó forgalmi engedély nélkül volt forgalomban
	ha olyan munkagép a kár okozója, ami a baleset idején nem volt közúti forgalomban
	ha a káresemény baleset nélkül, környezetszennyezettségből adódóan keletkezik

Question: Hogyan működik az előtörlesztés?

Answer: A lakásfelújítási támogatás összegéből díjmentes a hitel előtörlesztése. Az előtörlesztést követően  a bank újraszámolja a kölcsön havi törlesztőrészleteit, a futamidő nem változik. A többi előtörlesztés, vagy végtörlesztés már pénzbe kerülhet, azokra díjat számíthat fel a pénzintézet.

Question: Hogyan tudom támogatás segítségével fejleszteni a vállalkozásom?

Answer: Több lehetőség is rendelkezésre áll. Érdemes szétnézni a kereskedelmi bankok ajánlatai között és ott vannak az olyan programok, mint a Széchenyi hitel, vagy az NHP Hajrá. Az állam igyekszik támogatni a mikro-, kis-, és középvállalkozásokat, az esetek nagy részében kamattámogatást nyújt számukra a különböző kölcsönöknél.

Question: Hogyan zajlik a kárbejelentés?

Answer: A káreseményt be kell jelenteni a biztosítónak. Baleset esetén a kárbejelentésnél fontos lehet a felvett rendőrségi jegyzőkönyv, illetve hasznos, ha készítünk néhány fotót. Lopásnál szintén kell a rendőrségi jegyzőkönyv, itt érdemes tudni, hogy a kártalanítás csak a rendőrségi nyomozás lezárása után történhet, az autó aktuális piaci árát veszik figyelembe a kifizetésnél. A gépjármű javíttatásánál fontos, hogy csak olyan szerviz szolgáltatását vehetjük igénybe, amelyet a biztosító is elfogad, különben eleshetünk a kifizetéstől. Amennyiben járművünk totálkáros lesz, a biztosító a gépjármű káridőponti értékét veszi figyelembe, ebből pedig levonja azt az összeget, amennyiért a becslése szerint a roncsot értékesíteni lehet, és a különbözetet fizeti ki. Ha nem tudjuk eladni a roncsot a biztosító által kalkulált áron, akkor kérhetünk módosítást, de igazolnunk kell az eladhatatlanságot, vagy az alacsonyabb árat. Az autót ezután ki kell vonatni a forgalomból.

Question: Hol kell igényelni?

Answer: Nem kell semmit sem tenned, ha szeretnél átmenetileg mentesülni a hiteled törlesztőrészletének megfizetése alól, mivel a moratórium automatikus.

Question: Hol lehet igényelni?

Answer: A Vállalkozók és Munkáltatók Országos Szövetségének irodáiban, a területi kereskedelmi és iparkamarák irodáiban, vagy a KAVOSZ Zrt. irodáiban. Az egyik ilyen irodában kell regisztrálni.

Question: Hol és hogyan lehet adósságrendező hitelt igényelni?

Answer: Miután kiválasztottuk a számunkra megfelelő konstrukciót a feltüntetett dokumentumok kitöltésével és leadásával indíthatjuk el az igénylést. Személyesen, vagy akár online is, utóbbi csak a személyi kölcsön alapú adósságrendező hitelek esetében elérhető. A bank ezután elbírálja kérelmünket és ha az megfelelő, folyósítja a hitelösszeget.

Question: Honnan lehet tudni, hogy jó választást jelent-e a minősített fogyasztóbarát lakáshitel?

Answer: Ugyanúgy, mint a többi hiteltípus esetében, érdemes megnézni a szolgáltatás részleteit, ebben a THM értéke lehet segítségünkre. Nem biztos, hogy minden esetben a minősített fogyasztóbarát lakáshitel a legjobb választás, de a tapasztalatok szerint általában ezek a kölcsöntípusok rendelkeznek a legjobb feltételekkel.

Question: Idén átalakult a Széchenyi hitel?

Answer: Igen, szükség volt, mert a járványhelyzet új feltételeket teremtett a gazdaságban. A Széchenyi munkahelymegtartó hitel, a Széchenyi folyószámla hitel plusz, a Széchenyi likviditási hitel, valamint a Széchenyi beruházási hitel plusz már ezekhez az új körülményekhez alkalmazkodva igyekszik segíteni a vállalkozások működését, fejlődését.

Question: Jelzálogot jegyez be a bank az ingatlanra?

Answer: Igen, ehhez a hitelhez szükséges ingatlanfedezet, az ingatlanra a bank jelzálogot jegyez be.

Question: Jár valamilyen kedvezmény a nyugdíjbiztosításhoz?

Answer: Igen, a legfontosabb kedvezményt a magyar állam által garantált 20 százalékos, befizetések utáni adójóváírás jelenti. Ezt a személyi jövedelemadóból lehet visszaigényelni, és évente maximum 130 ezer forintot jelent.

Question: Kaphatnak hitelt a kezdő vállalkozások?

Answer: Természetesen igen, de nem azokkal a feltételekkel, mint azok a vállalkozások, amely már régebb óta működnek. A bankoknak sok információra van szükségük a hitelbírálathoz, és az induló vállalkozásoknál nyilván kevesebb a működésre vonatkozó adat, mint a többieknél, így a lehetőségek is eltérőek.

Question: Katás vagy alanyi áfamentes vállalkozó számlája megfelelő a támogatáshoz?

Answer:
Sokan kérdezik, hogy „akkor is igényelhető a támogatás, ha a kivitelező katás vagy alanyi áfementes?”
A kormányrendelet szó szerint így szól:
„b) az általános forgalmi adóról szóló törvény hatálya alá tartozó termékértékesítésről, illetve szolgáltatásnyújtásról kiállított, és c) a felújítással kapcsolatos tervezési, építési, szerelési munkálatok tekintetében egy vagy több, a vállalkozási szerződés vagy szerződések szerinti vállalkozó által kiállított olyan számla fogadható el, amelyről a vállalkozó az általános forgalmi adóról szóló 2007. évi CXXVII. törvény 10. számú melléklet 1. pontja szerinti adatszolgáltatási kötelezettségét teljesítette.”
Ezt tehát nem azt jelenti, hogy csak az a kivitelező végezheti el a munkát, aki 27 százalékos áfával számláik, hanem azt jelenti, hogy az áfatörvény alá kell tartozzon a cég vagy egyéni vállalkozó. Márpedig a katások és az egyéb alanyi adómentes vállalkozók is ide tartoznak, ők is áfás számlát írnak, csak náluk egészen pontosan nulla az áfa értéke.

Question: Ki veheti fel a munkahelymegtartó hitelt?

Answer: Minden olyan kkv igényelheti, amelynek nincs lejárt köztartozása, sem lejárt hiteltartozása, és megfelel a Széchenyi Kártya Program üzletszabályzatában meghatározott egyéb feltételeknek. Ezek mellett vállalnia kell, hogy munkavállalói legalább 90 százalékát megtartja.

Question: Ki veheti igénybe a minősített fogyasztóbarát lakáshitelt?

Answer: Ennél a hiteltípusnál is olyan hitelbírálatot végeznek a bankok, mint az összes többi lakáshitelnél. Azaz az általános előírások mellett, a feltételek között az önerő és a jövedelmi helyzet a legfontosabb. A bankok az ingatlan becsült forgalmi értékének legfeljebb nyolcvan százalékát hitelezhetik meg, de a legtöbb pénzintézet ennél lejjebb húzza meg a határt, ami a gyakorlatban azt jelenti, hogy a legtöbbször 30-50 százalékos önerővel kell számolnunk egy-egy konstrukcióban.

Question: Kik igényelhetik a Széchenyi likviditási hitelt?

Answer: A Széchenyi likviditási hitelt minden olyan kkv igényelheti, amelynek nincs lejárt köztartozása, sem lejárt hiteltartozása, és megfelel a Széchenyi Kártya Program üzletszabályzatában meghatározott egyéb feltételeknek.

Question: Kik igényelhetik a Széchenyi támogatást megelőlegező hitelt?

Answer: Minden olyan kkv, amely legalább egy lezárt, teljes naptári évre vonatkozó működési múlttal rendelkezik (ha az adott pályázat nem ír elő elvárt gazdálkodási múltat, ott kezdő vállalkozások is igényelhetik), emellett nem tartósan veszteséges, nincs lejárt köztartozása, és lejárt hiteltartozása, illetve megfelel a Széchenyi Kártya Program üzletszabályzatában meghatározott többi feltételnek.

Question: Kik igényelhetik a Széchenyi önerő kiegészítő hitelt?

Answer: A kölcsönt minden olyan kkv igényelheti, amely legalább egy lezárt, teljes naptári évre vonatkozó működési múlttal rendelkezik (ahol az adott pályázat nem ír elő elvárt gazdálkodási múltat, ott kezdő vállalkozások finanszírozása is lehetséges), nem tartósan veszteséges, nem rendelkezik lejárt köztartozással, sem lejárt hiteltartozással, és megfelel a Széchenyi Kártya Program üzletszabályzatában meghatározott egyéb feltételeknek.

Question: Kik igényelhetik a beruházási hitel pluszt?

Answer: Minden olyan kkv igényelheti, amelynek nincs lejárt köztartozása, sem lejárt hiteltartozása, és megfelel a Széchenyi Kártya Program üzletszabályzatában meghatározott többi feltételnek.

Question: Kik igényelhetik a forgóeszközhitelt?

Answer:
Magyarországon bejegyzett mikro-, kis- és középvállalkozások, illetve egyéni vállalkozók. Van, ahol feltétel legalább egy lezárt üzleti év, de nem mindenütt kizáró ok, ha ez nincs meg.
Egyéb információt a KAVOSZ oldalán találsz.

Question: Kik igényelhetik az NHP Hajrát?

Answer: Csak belföldi székhelyű cégek, amelyeknek emellett meg kell felelniük a mikro-, kis-, és középvállalkozások törvény által előírt feltételeinek. Egyéni vállalkozók, egyéni cégek, őstermelők, családi gazdálkodók és a szövetkezetek számára is elérhető a kölcsön.

Question: Kik juthatnak hozzá a Széchenyi folyószámla hitel pluszhoz?

Answer: Minden olyan kkv igényelheti, amelynek nincs lejárt köztartozása, sem lejárt hiteltartozása. Megfelel a Széchenyi Kártya Program üzletszabályzatában meghatározott egyéb feltételeknek, illetve középvállalkozás esetén vállalja munkavállalói legalább 90 százalékának megtartását. Középvállalkozások számára az Széchenyi folyószámlahitel plusz kizárólag a Széchenyi Munkahelymegtartó Hitellel kombinálva vehető igénybe.

Question: Kik vehetik fel a beruházási hitelt?

Answer: Ahány termék, annyiféle feltétel. Elsősorban a mikro-, közép-, és kisvállalkozások jelentik a célcsoportot. Leegyszerűsítve, az alapvető feltételek általában a következők: magyarországi telephely, legalább egy lezárt üzleti év, köztartozás és hiteltartozás mentesség.

Question: Kik vehetnek igénybe agrár hitelt?

Answer: A mezőgazdaságban tevékenykedők, mikro-, kis-, és középvállalkozások, őstermelők,  egyéni vállalkozók. A hiteltípusok feltételrendszerei természetesen eltérőek, általában kell legalább egy lezárt üzleti év, és nem lehet lejárt köztartozás, vagy hiteltartozás.

Question: Kinek van szüksége lakásbiztosításra?

Answer: Bárkinek, akinek van ingatlantulajdona, sőt nemcsak tulajdonosként, hanem bérlőként is lehet kötni. A lakásbiztosítás jól jön, ha valamilyen kár keletkezik a lakásban, házban, vagy a benne lévő vagyontárgyakban. Sokféle lakásbiztosítás létezik, érdemes körültekintően válogatni a különböző ajánlatok közül.

Question: Kinek érdemes vállalati biztosítást kötnie?

Answer: Voltaképpen bárkinek, aki céget vezet, hiszen érdemes felkészülni az egyébként nem várt veszélyekre. A biztosítótársaságok különböző csomagokkal rendelkeznek, amelyek között bárki megtalálhatja a vállalkozásának valót.

Question: Kiskorú nevén van az ingatlan. Igényelhető a támogatás?

Answer: A kormányrendelet szerint igen, mert ahogy írtuk is, a támogatást igénylőnek és kiskorú gyermekének összesen minimum ötven százalékosnak kell lennie a tulajdoni hányadnak. Tehát abban az esetben is járna, ha az ingatlannak ő száz százalékban tulajdonosa lenne. Ha azonban valaki a támogatott felújítási kölcsönt is igényelni szeretné, akkor jobban utána kell nézni, hogy melyik banknál van erre módja. Nem minden pénzintézetnél lehet ugyanis hitelt igényelni olyan ingatlanra, melyben kiskorú is tulajdonos. A belső szabályzat több helyen tiltja, hogy jelzáloghitelen keresztül finanszírozzák ezt. Van olyan bank is, amelyik gyámhivatali engedélytől teszi függővé. Ha tehát nincs elég önerőnk és hitelt szeretnék felvenni, amit utólag, a támogatásból akarunk visszafizetni, akkor utána kell járni, melyik banknál van erre lehetőségünk.

Question: Kötelező biztosítást szeretnék váltani, mi a teendőm?

Answer: Biztosítóváltásnál a biztosítási évforduló (az a dátum, amelyen megkötöttük a szerződést) előtt legalább 30 nappal be kell nyújtani a felmondási kérvényt a biztosítónak, majd ezután keresni egy másikat és új szerződést kötni.

Question: Kötelező igénybe venni a moratóriumot?

Answer: Természetesen nem. Kérheted a továbbiakra is, hogy a hiteled törlesztése az eredeti feltételeknek megfelelően működjön, viszont ezt jelezned kell a bankodnak. A pénzintézetek várhatóan más-más módokon fogják az ügyfeleik erre vonatkozó nyilatkozatát kérni.

Question: Legfeljebb 10 millió forint igényelhető, és tényleg bármire költhetjük?

Answer: Igen. A maximum 10 millió forint értékű személyi kölcsön szabad felhasználású, azaz bármire elkölthető. Még lakáshitel önerőként is felhasználható, hitelösszeg 75 százalékáig, abban az esetben, ha a lakáshitelt a babaváró hitelt folyósítását követő 90 napon belül igényeljük.

Question: Megbetegedés esetén mit kell tenni?

Answer: Az Európai Unió tagállamaiban magyar állampolgárként ingyenes orvosi ellátás jár, de csak akkor, ha „sürgősségi”, azaz nem várhat addig, amíg hazatérünk. A sürgősségi betegellátás, betegszállítás, mentőszolgálat tehát térítésmentes, minden más esetben viszont különböző díjakat számolhatnak fel, ekkor jön jól az utasbiztosítás.

Question: Megmaradtak a Széchenyi hitel korábbi elemei?

Answer: Egy részük igen, míg másokat felfüggesztettek. Önerő kiegészítő, támogatást megelőlegező, vagy agrár hitelt továbbra is lehet igényelni a Széchenyi Kártya Programban, ugyanakkor a korábbi típusú folyószámla, forgóeszköz és beruházási kölcsönök kérelmeit május 15-étől nem fogadják be a bankok.

Question: Megéri igénybe venni?

Answer: Ha minden törlesztőrészletet összeadunk, akkor a teljes, visszafizetendő összeg megnő, mivel a moratórium során keletkező kamattartozást is be kell fizetni, viszont pénzügyi értelemben jobban járhatsz, hiszen később kell befizetned a tartozást.

Question: Mekkora a maximálisan felvehető összeg a gyorskölcsönöknél?

Answer: A felső határ – ahogyan a többi személyi kölcsön esetében – 10 millió forint. A pénzintézetek jelentős része azonban lejjebb húzta meg a vonalat, általában három millió forintnál, de akadnak olyan szolgáltatók, amelyek legfeljebb néhány százezer forintot utalnak.

Question: Mekkora futamidővel kell számolni?

Answer: Ez függ attól, hogy melyik bank, melyik hitelkonstrukcióját választjuk. Egyébként személyi kölcsön alapú hitelkiváltásnál legfeljebb nyolc év lehet a teljes futamidő, jelzálog alapú hiteleknél pedig akár 30 év is eltarthat ez az időszak.

Question: Mekkora jövedelemre van szükség egy személyi kölcsönhöz?

Answer: Ha nem vonunk be fedezetet, a jövedelmünk a legfontosabb tényező, amelyből a hitelező kiindulhat a hitelbírálatnál. Alkalmazottként a munkáltatónk állít ki jövedelemigazolást, ha vállalkozók vagyunk, a NAV teszi ezt meg. Nyugdíjasként szintén szükség van a nyugdíj igazolására. A bankok szerencsére másodlagos jövedelmeket is elfogadnak, de csak akkor ha a fentiek egyike megvan. A családi pótlék, ösztöndíjak, gyermek után kapott juttatások kiegészítő jövedelemként vehetők figyelembe. Ugyanakkor ez még nem minden, a bank a kiadásainkat is nézi, ami érthető, hiszen hiába van valakinek magas jövedelme, ha egyébkét el van adósodva. Ezt több hónapra visszamenő bankszámlakivonatokkal lehet a legjobban igazolni. Van egy fontos szabály, a banknak a jövedelemarányos törlesztőrészlet mutató (JTM) alapján kell eljárnia. Ez a mutató azt szabályozza, hogy adott fizetés hány százaléka fordítható maximálisan a havi törlesztőre.

Question: Mekkora lehet egy hitelkiváltó kölcsön, milyen hitelösszeget tudunk vele kiváltani?

Answer: Ez sok mindentől függ, de általánosságban elmondható, hogy a bankok a kiváltandó hitel maradványösszegét finanszírozzák. Maximum. Azaz legfeljebb akkora hitelkiváltó kölcsönt lehet igényelni, amekkora a kiváltandó hitel tőketartozása és egyéb díjai összesen. A személyi kölcsönök esetében van plafon, 10 millió forint a maximum igényelhető hitel, ha ennél nagyobb összegre van szükségünk, akkor önerő és fedezet is kell.

Question: Mekkora összeg igényelhető?

Answer: A bankok általában minimum egy millió forinttal számolnak, a maximálisan elérhető kölcsön összege pedig akár 50-100 millió forint is lehet.

Question: Mekkora összeg érhető el a szabad felhasználású hitel keretében?

Answer: A bankok és azok különböző ajánlatai között jelentős eltérések lehetnek, általánosságban elmondható, hogy a plafon 10 millió forint, de van olyan pénzintézet, amely ennél lejjebb húzta meg a határt.

Question: Mekkora összeget fizet ki a biztosító?

Answer: A biztosítási szolgáltatás mértéke az esetek többségében igazodik a bekövetkező kár mértékéhez, azonban a különböző biztosítási típusoknál jelentős eltérések akadnak. Abban az esetben, ahol a kárösszeg meghatározható, a biztosító mindig a bekövetkezett kár mértékében térít, a törvény szerint a biztosítási szolgáltatás nem vezethet gyarapodáshoz, vagyonosodáshoz. Másrészt, nem meghatározható mértékű kár esetén, a biztosítók a maximálisan kifizethető biztosítási összeget állapítják meg biztosítási ajánlatukban. Ezekben az esetekben ez a megadott biztosítási összeg kerül kifizetésre (például életbiztosítás esetén a biztosított halálakor), vagy maximálisan eddig az összegig térít a biztosító (például felelősségbiztosítás esetén).

Question: Mekkora összeget lehet felvenni a szabad felhasználású hitel esetében?

Answer: Természetesen nagy a szórás a különböző szolgáltatások között, nagyjából elmondható, hogy a plafon 10 millió forint, de van olyan bank, ahol ennél kevesebbet.

Question: Mekkora összeget lehet felvenni adósságrendező hitelkonstrukcióban?

Answer: Legfeljebb 10 millió forintot lehet igényelni, de a plafon bankonként változó. A hitelező pénzintézeteknek figyelembe kell venniük azt is, hogy mekkora jövedelemmel rendelkezik az igénylő, a havi törlesztőrészleteknek a jövedelemmel arányosnak kell lenniük. Így ettől is függ, hogy mekkora hitelösszeg igényelhető.

Question: Mekkora összeget lehet felvenni?

Answer: A személyi kölcsön maximálisan felvehető összegét a bank az anyagi helyzetünkhöz igazítja. Ha megfelelünk a feltételeknek, akár 10 millió forintot is igényelhetünk, és a futamidő is rugalmas, ha úgy döntünk, egy év, de akár nyolc évig is törleszthetünk.

Question: Mekkora összeget lehet igényelni ebben a konstrukcióban?

Answer: Legfeljebb 100 millió forintot lehet, illetve a tervezett beruházás összköltsége minimum 20 százalékának megfelelő saját erővel szükséges rendelkezni. Fontos tudni, hogy a hitel futamideje legalább 13, legfeljebb 120 hónap, ezen belül a rendelkezésre tartási idő maximum 18 hónapos.

Question: Mekkora összeget lehet igényelni?

Answer: A hitelkeret összege 100 millió forint, maximum az elnyert támogatás összege igényelhető. Ami a kölcsön futamidejét illeti, az legfeljebb 60 hónap, ezen belül a maximum 18 hónapos rendelkezésre tartási idő alatt bármikor – akár több részletben is – lehívható a kért összeg.

Question: Mekkora összeghez lehet hozzájutni?

Answer: Az összeg nagysága egyénileg lesz megállapítva, azaz a maximálisan felvehető összeget, a felső határt a bank az anyagi helyzetünkhöz igazítja. Ha megfelelünk a feltételeknek, kiválaszthatjuk, mennyi pénzt szeretnénk igényelni (a megállapított maximum alatt természetesen), és a futamidő hosszát is meghatározhatjuk az adott keretek között.

Question: Mekkora összegű támogatást jelent a CSOK?

Answer:
Az állami támogatás mértéke maximum 10 millió forint. Az elérhető támogatás nagysága a következő tényezőktől függ:
- meglévő, vagy vállalt gyermekek számától
- attól, hogy új, vagy használt ingatlanra fordítjuk a támogatást
- a lakás, vagy ház méretétől

Question: Mely feltételek mellett igényelhető személyi kölcsön?

Answer: A legfontosabb feltétel az, hogy igazolt, rendszeres havi jövedelemmel rendelkezzünk. Emellett a kiadásaink is számítanak, egészen pontosan az, hogy van-e már hitelünk és ha igen, az mennyire terheli meg a büdzsénket. A bank lekéri hiteltörténetünket, megnézi, hogy rajta vagyunk-e a KHR-listán aktív, vagy passzív státuszban.

Question: Melyek a CSOK igénylésének feltételei?

Answer: Sokféle feltétel van, attól függően, hogy milyen támogatást szeretnénk igénybe venni, illetve milyen helyzetben vagyunk jelenleg, mennyi gyermekünk van. Például meglévő gyermekek után házastársak, élettársak és egyedülálló szülők egyaránt igényelhetik, életkoruktól függetlenül. Előre vállalt gyermek után viszont csak házaspárok, akik közül legalább az egyik félnek 40 év alattinak kell lennie. Az igénylőnek köztartozás mentesnek kell lennie, illetve a TB jogviszony is számít.

Question: Melyek az előnyei a Széchenyi likviditási hitelnek?

Answer: Elsősorban az, hogy szabad felhasználású kölcsön, amely akér 250 millió forint hitelösszegig igényelhető. Állami kamat-, kezelési költség- és kezességi díjtámogatással rendelkezik, nincs szükség ingatlanfedezetre, gyors és egyszerűsített a hitelbírálata, valamint az ország több mint 200 pontján igényelhető.

Question: Melyek egy beruházási hitel előnyei?

Answer: Elsősorban az, hogy nagyobb összegben is gondolkodhatunk, és ez az összeg sok mindenre elkölthető. Természetesen csak olyan kiadások fedezhetően belőle, amelyek kapcsolatosak az adott beruházással. Az is előnyös, hogy a futamidő rugalmas és van egy türelmi időszak, ameddig nem kell elkezdeni a törlesztést.

Question: Melyek ezek a feltételek?

Answer: Csak azok a lakáshitelek kerülhetnek bele a minősített fogyasztóbarát lakáshitel kategóriába, amelyeknél egyenlőek a havi törlesztőrészletek (annuitásos törlesztés). Ahol a kamatperiódus hossza öt, 10, 15 év, vagy a futamidő végéig tart a kamatrögzítés. Ahol a hitelbírálati határidő az értékbecslés rendelkezésre állásától számított legfeljebb 15 munkanap. Amelyeknél a folyósítási határidő a folyósítási feltételek teljesítésétől számított két munkanap. Ahol a hitelező által választott referenciaértékhez viszonyított kamatfelár nem haladhatja meg a 3,5 százalékpontot. Ezek mellett a pénzintézeteknek maximalizálniuk kell a folyósításig felmerülő és az előtörlesztéshez kapcsolódó díjakat. Részletezve: a folyósítási díj maximum a hitelösszeg 0,75 százaléka, de legfeljebb 150 ezer forint lehet. Az előtörlesztési díj nem haladhatja meg az előtörlesztett összeg egy százalékát, lakástakarék-pénztári betétből pedig a szerződés szerint elérhető megtakarítás, a hozzá kapcsolódó állami támogatás és az azokra jóváírt kamat mértékéig az előtörlesztés díjmentes.

Question: Melyik személyi kölcsönt érdemes választani?

Answer: Mivel széles a skála, érdemes alaposan körülnézni. Fontos, hogy mire szeretnénk költeni a pénzt és ehhez mekkora összegre van szükségünk. Mérlegelni kell azt is, hogy pénztárcánk mekkora havi költséget képes hosszabb távon fedezni, azaz megéri-e egyáltalán a hitelfelvétel számunkra. Az összehasonlítás, a részletek megismerése szintén nagyon fontos, sok pénzt lehet rajta spórolni.

Question: Mennyi az életbiztosítás díja?

Answer: Ez sok mindentől függ, elsősorban a biztosított életkorától, egészségügyi állapotától, illetve más egyéb, egészségünket befolyásoló tényezőktől. A befektetéssel kombinált biztosításánál pedig plusz költségekkel (például: eladási és vételi árfolyamkülönbség, adminisztrációs díj, alapváltási díj, biztosítási kockázati díj) is számolni kell.

Question: Mennyi gyermeknek kell születnie a babaváró hitelhez?

Answer: Legalább egynek mindenképpen, mert a kölcsön csak ekkor lesz kamatmentes. Ha nem születik gyermek a szerződéskötéstől számított öt éven belül, akkor az addig igénybe vett állami segítséget egy összegben vissza kell fizetni, emellett a hitel a futamidő végééig piaci kamatozású lesz. A legjobb persze, ha három gyermek születik, ebben az esetben lehet a legnagyobb mértékű támogatáshoz jutni. Az első gyermek esetében három évre felfüggeszti az állam a hitel törlesztését, a második gyermek esetén szintén három évre szünetelteti az állam a törlesztést, valamint a fennmaradó tőketartozás 30 százalékát is elengedi, a harmadik gyermek után pedig a teljes hátralévő tartozást elengedi az állam.

Question: Mennyi ideig vehetem igénybe?

Answer: 2020. március 19.-től 2020. december 31.-ig tudod kihasználni ezt a lehetőséget, és 9 vagy 10 részlet megfizetését halaszthatod el, de a kormány meg is hosszabbíthatja az idejét.

Question: Mennyi idő alatt lehet hozzájutni a kölcsön összegéhez?

Answer: Ha minden rendben van és megfelelünk a feltételeknek, a pénzintézet 4-6 hét alatt utalja a támogatott lakásfelújítási hitelt.

Question: Mennyi idő alatt lehet hozzájutni a pénzhez?

Answer: Az elbírálás jellemzően néhány napig tart, de kisebb összegű kölcsönöknél akár egy napon belül is hozzájuthatunk a kívánt hitelhez.

Question: Mennyi kedvezményes hitelt lehet felvenni?

Answer: Az államilag garantált, kedvezményes kamatozású jelzáloghitel maximális összege jelenleg 15 millió forint. A hiteligénylés feltétele legalább két meglévő, vagy vállalt gyermek.

Question: Mennyibe kerül a beruházási hitel?

Answer: Ez sok mindentől függ, mekkora az igényelt összeg nagysága, milyen mutatókkal rendelkezik a vállalkozás, mik a beruházás paraméterei.

Question: Mennyibe kerül a casco?

Answer: A casco biztosítás díja sok mindentől függ, például a gépjármű értékétől, a vállalt-önrész nagyságától (ezt mi határozhatjuk meg előre), illetve a fizetési módoktól (csekkel, csoportos beszedéssel, vagy átutalással, havonta, vagy évi egy összegben).

Question: Mennyibe került a nyugdíjbiztosítás?

Answer:
A nyugdíjbiztosítások költségei biztosítónként változnak, de piaci szinten egy-két százalék között van az átlagos alapkezelési díj, és erre jönnek rá a biztosítás díjai. Szerződéskötés előtt érdemes megnézni, hogy a pénzünkért milyen többlet szolgáltatásokat kapunk, ezek lehetnek például: bizonyos időszak utáni utáni kamatadó-mentesség, illetékmentes örökölhetőség, per- és végrehajtás-mentesség, 40% rokkantság esetén történő kifizetés, nyugdíjkorhatár fixálása.
Mi történik akkor, ha gondot okoz a biztosítási díj fizetése?
Ez bárkivel előfordulhat és többféle megoldás is létezik rá. Lehet kérni díjszüneteltetést, díjcsökkentést, vagy díjmentesítést.

Question: Mi a hitelkártya előnye?

Answer: Elsősorban a már említett szabad felhasználhatóság. Emellett költésünk kamatmentes lehet, igaz, ehhez bizonyos feltételeknek meg kell felelni, először is időben vissza kell fizetni az igénybe vett összeget. A hitelkártya egyik legfontosabb értéke, hogy gyakran jár hozzá valamilyen kedvezmény, pontgyűjtés, a vásárlásaink után pénzt kaphatunk vissza, esetleg ingyen utasbiztosítás is lehet a csomag része. A hitelkártyát mindenhol elfogadják, könnyedén tudunk vele vásárolni, megfelel a modern technikai feltételeknek.

Question: Mi a különbség az autóhitel és az autólízing között?

Answer: Az autóhitel egy szabadon felhasználható személyi kölcsön, amelyhez nem szükséges önerő. A lízingnél ezzel szemben több a kötöttség, ugyanakkor a feltételek jobbak lehetnek, mint a hitelnél. Különösen a vállalkozások, cégek számára.

Question: Mi a lakáshitel igénylésének menete?

Answer: Először is ki kell tölteni egy erre vonatkozó nyomtatványt, amelyben a felvenni kívánt hitellel, a pénzügyi helyzetünkkel, valamint a megvásárolandó és fedezetként bevonandó ingatlannal kapcsolatos kérdésekre kell választ, azokról információt adni. Továbbá szükség van a szóban forgó ingatlan 30 napnál nem régebbi tulajdoni lapjára, amelyen legalább széljegyként fel van tüntetve a tulajdonjog bejegyzés iránti kérelmünk. Családi ház, ikerház, sorház vagy építési telek esetén egy 90 napnál nem régebbi helyszínrajzot vagy térképmásolatot is be kell nyújtani. Ezt a földhivatalban lehet beszerezni. Ezután következik az értékbecslés, amelyet a bank végeztet el, majd jön maga a hitelbírálat.

Question: Mi a teendő, ha balesetet szenvedünk külföldön?

Answer: Ha személyi sérülés történt először a mentőszolgálatot kell értesíteni, majd a rendőrséget és ezt követően lehet bejelenteni a káreseményt a biztosítónak.

Question: Mi alapján érdemes balesetbiztosítást választani?

Answer: Érdemes összehasonlítani a biztosítótársaságok ajánlatait és odafigyelni a teljes költség mutató (TKM) értékére, amely megmutatja mekkora összeget kell fordítani egy adott életbiztosításra. A Magyar Nemzeti Bank folyamatosan frissülő ajánlásokkal segíti az érdeklődőket.

Question: Mi az a Széchenyi Kártya Program?

Answer: A Széchenyi Kártya Program (egyszerűsítve: Széchenyi hitel) egy olyan hitelprogram, amely államilag támogatott kölcsönökkel segíti a magyarországi vállalkozásokat. Lassan 20 éve működik, de időről-időre megújul, legutóbb – idén – például a koronavírus-járvány kényszerített ki ráncfelvarrást a program termékeit tekintve.

Question: Mi az a Széchenyi hitel?

Answer: A Széchenyi Kártya Program idén megújult, jelenleg ezt értjük Széchenyi hitel alatt. Az újfajta hitelkonstrukciók kialakításánál az állam a koronavírus-járvány okozta gazdasági nehézségekre is reagált. A Széchenyi hitelnek jelenleg a következő fajtái igényelhetőek: Széchenyi munkahelymegtartó hitel, kártya folyószámlahitel plusz, likviditási hitel, beruházási hitel plusz, önerő kiegészítő hitel, támogatást megelőlegező hitel, agrár hitel.

Question: Mi az a Széchenyi támogatást megelőlegező hitel?

Answer: Egy olyan kölcsöntípus, amelyet a vállalkozások a vissza nem térítendő állami támogatások előfinanszírozására használhatnak. Jellemzően a projekt befejezését követően folyósított állami támogatások előfinanszírozására lehet felhasználni.

Question: Mi az a faktor finanszírozás?

Answer: A faktor finanszírozás is jó lehetőség lehet arra, ha egy kezdő vállalkozás hitelt szeretne felvenni. Ebben az esetben a bank nem a vállalkozás pénzügyi múltját, hanem vevőit vizsgálja meg. Ez a finanszírozási típus a vállalkozás vevőivel szembeni követelés (kiállított számla) megvételén alapul, azaz a bank követeléseket finanszíroz meg előre. Persze csak akkor, ha a szóban forgó vevők megbízhatóak. A legideálisabb helyzetben akár a a számla bruttó értékének 80-90 százalékát azonnal kézhez kaphatjuk.

Question: Mi az a hitelkalkulátor?

Answer: A hitelkalkulátor egy remek, online segédeszköz a különböző hitelajánlatok összehasonlítására, nagyon egyszerűen működik. A szakemberek beviszik a bankok termékeit egy rendszerbe. Az igénylőnek csak az a dolga, hogy megadja, mekkora összegű hitelre van szüksége, a kalkulátor pedig pillanatok alatt kilistázza a legkedvezőbb ajánlatokat. Különböző hiteltípusokra különböző hitelkalkulátort használunk.

Question: Mi az a hitelkártya?

Answer: A hitelkártya voltaképpen egy speciális bankkártya egy hozzá tartozó hitelkerettel. Ezt a kártyát a finanszírozó pénzintézet állítja ki, s abban különbözik a bankkártyától, hogy vásárlásaink fedezetét nem egy folyószámla pozitív egyenlege adja, hanem az adott pénzintézet által nyújtott hitelkeret. A hitelkártya biztosította kölcsön szabad felhasználású, azaz bármire elkölthető.

Question: Mi az a lakáshitel?

Answer: A lakáshitel egy olyan hitelforma, amely kifejezetten ingatlan vásárlására, építésére, bővítésre, vagy felújítására szolgál. Segítséget nyújt azok számára, akik önerőből nem tudják finanszírozni a fentieket. Az emberek jelentős része vett már igénybe, a vagy az élete során vesz majd igénybe lakáshitelt valamilyen formában, azaz népszerű szolgáltatásról van szó. A felvett hitelösszeg csak lakáscélra használható.

Question: Mi az a minősített fogyasztóbarát lakáshitel?

Answer: A fogalom egy olyan lakáshiteltípust takar, amelyet a Magyar Nemzeti Bank (MNB) határozott meg bizonyos feltételek alapján. A minősítés célja – a bankok közötti piaci verseny erősítése mellett - az volt, hogy létrehozzon egy olyan lakáshitel kategóriát, amely átlátható, összehasonlítható. A minősített fogyasztóbarát lakáshitel minősítést csak azok a lakáshitelek kaphatják meg, amelyek megfelelnek az MNB által meghatározott feltételeknek.

Question: Mi az igénylés módja?

Answer: Az úgynevezett regisztráló irodákban kell regisztrálni, ezek lehetnek a Vállalkozók és Munkáltatók Országos Szövetségénél, a területi kereskedelmi és iparkamaráknál, valamint a KAVOSZ Zrt. irodáiban. Ki kell tölteni az igénylési lapot és összegyűjteni a megfelelő dokumentumokat. Ki kell választani, hogy melyik banknál szeretnénk leadni az igénylést.

Question: Mi az igénylés módja?

Answer: Először is érdemes felkeresni a legközelebbi regisztráló irodát, ami lehet a Vállalkozók és Munkáltatók Országos Szövetségénél, a helyi kereskedelmi és iparkamaránál, valamint egy KAVOSZ-irodában is. Ha kiválasztottuk, melyik kölcsönt szeretnénk igényelni, össze kell gyűjteni az ahhoz szükséges dokumentumokat. Forgalmazó bankot is kell választani, majd ott időpontot egyeztetni és a kérelmet beadni.

Question: Mi az igénylés további menete?

Answer: Ki kell tölteni az igénylési lapot és beszerezni a szükséges dokumentumokat a hitelbírálathoz. A kölcsön jelenleg két hitelintézetnél, az MKB Banknál és a Takarékbanknál érhető el.

Question: Mi az online hiteligénylés menete?

Answer: A pénzintézetek többféle eljárást alkalmazhatnak. Általában a termék kiválasztását követően elő-bírálat következik, majd jön az azonosítás, amely szintén online működik. A bank kéri a hitelbírálathoz szükséges dokumentumokat, végül pozitív elbírálás esetén jöhet a szerződés elektronikus aláírása.

Question: Mi jelent az, hogy adósságrendező hitel?

Answer: Az adósságrendező hitel lehetőséget nyújt a különböző bankoknál, vagy különböző konstrukciókban kötött hiteleink összevonására. Ez előnyös lehet, mert így alacsonyabb kamatot és THM-et érhetünk el, illetve – mivel csak egy hitellel kell foglalkoznunk – az ügyek kezelése, rendezése, a befizetés is egyszerűbbé válik.

Question: Mi jelent az, hogy új Széchenyi hitel?

Answer: A Széchenyi Kártya Program 2020 májusában kihirdetett új elemeit jelenti. Ezek olyan hitelkonstrukciók, amelyek a vállalkozásokat segítik a koronavírus-járvány okozta nehezebb gazdasági helyzetben. A következőkről van szó: Széchenyi munkahelymegtartó hitel, kártya folyószámlahitel plusz, likviditási hitel, beruházási hitel plusz.

Question: Mi jelent pontosan a casco önrész és mekkora a mértéke?

Answer: Az önrész azt az összeget jelenti, amelyet nekünk kell kifizetnünk káreseménynél, a kár többi részét a biztosító állja. Az önrész mértéke sok mindentől függ, a biztosító többféle variációt ajánlhat, jellemzően a gépjármű értékétől és típusától függően.

Question: Mi kell tudni a Széchenyi folyószámla hitel pluszról?

Answer: A Széchenyi folyószámla hitel plusz a vállalkozások átmeneti likviditási problémáinak áthidalására áll rendelkezésre. Szabad felhasználású folyószámlahitelről van szó, a vállalkozás napi működésével kapcsolatos valamennyi kiadás finanszírozására fordítható. A futamidő 2 év, a kölcsönt egy összegben, a szerződés lejáratakor kell visszafizetni, a nettó ügyleti kamat 0,1 százalék, a kezelési költséget az állam fizeti, a nettó kezességi díj 0,5 százalék, a bírálati díj 30 000 és 280 000 forint közötti.

Question: Mi miatt utasíthatják el a kérelmet a babaváró hitelnél?

Answer: Ahogy említettük, jó néhány feltételnek meg kell felelni, ezek közül párat már felsoroltunk. Fontos tudni, hogy a támogatást csak akkor kaphatjuk meg, ha a bank hitelképesnek minősít minket, azaz a házaspárok egyik tagja sem lehet fent a KHR listán, és megfelelő jövedelemmel is kell rendelkezzenek.

Question: Mi miatt utasíthatják el lakáshitel-igénylés kérelmünket?

Answer: Például amiatt, ha szerepelünk a KHR listán, nincs meg a három hónapos, folyamatos munkaviszonyunk, nem elég magas a jövedelmünk, nincs meg az önerőnk, vagy a megfelelő fedezetünk.

Question: Mi számít kezdő vállalkozásnak?

Answer: A kezdő vállalkozások kategóriájába az esetek többségében azokat a cégeket soroljuk, amelyek még nem indultak el, vagy még nem rendelkeznek egy teljes, lezárt üzleti évvel.

Question: Mi takar az, hogy CSOK?

Answer: A CSOK, teljesen nevén Családi Otthonteremtési Kedvezmény egy ingatlancélú állami támogatás, amely 2015 nyarán lépett életbe. Új és használt lakáshoz egyaránt igénybe vehető, építéshez és bővítéshez használható a támogatás. Két része van: a vissza nem térítendő állami támogatás, valamint a mellé igényelhető kedvezményes kamatozású jelzáloghitel.

Question: Mi tudunk meg a hitelkalkulátorok segítségével?

Answer: Megkapjuk, hogy melyik bank, milyen feltételek mellett hitelezne nekünk az igényelni kívánt összeget figyelembe véve. A találatokat listázhatjuk például a teljes hiteldíjmutató (THM) alapján, valamint össze tudjuk hasonlítani az ajánlatokat a havi törlesztőrészlet, vagy a teljes visszafizetendő összeg szerint.

Question: Mi történik akkor, ha elmaradunk a törlesztőkkel?

Answer: Abban az esetben a hitelező bank késedelmi kamatot számol fel. Előfordul, hogy valaki hosszabb ideig nem tud fizetni, ilyenkor a banknak jogában áll felmondani a szerződést, méghozzá az abban meghatározott feltételek szerint. A felmondási idő az esetek többségében hatvan-kilencven nap között van hiteltípustól függően. Érdemes a felmondást elkerülni, mert azt követően a bank egy összegben kéri vissza a tartozást, amely ráadásul plusz költségekkel is növekszik.

Question: Mi történik, ha gondjaink akadnak a hitel törlesztésével?

Answer: Ha késünk a fizetéssel, a bank késedelmi kamatot számolhat fel. Ha ez hosszabb ideig tart, a hitelező fel is mondhatja a szerződést, és nekünk a teljes tartozást egy összegben kell kifizetni. A felmondási időt a szerződés tartalmazza.

Question: Mi történik, ha nem tudjuk a hitelt törleszteni?

Answer: A bank késedelmi kamatot számol fel. Amennyiben hosszabb ideig nem tudunk fizetni, akkor viszont már fel is mondhatja a szerződést, és a teljes tartozást egy összegben kell kifizetni. A felmondási idő a szerződésben lefektetett időszak letelte, de általában hatvan-kilencven nap hiteltípustól függően.

Question: Mi történik, ha nem tudjuk fizetni a gyorskölcsönt?

Answer: Először késedelmi kamatot számol fel a bank, majd egy (szerződésben meghatározott) idő után felmondja a szerződést, és ezután a tartozást egy összegben kell visszafizetni.

Question: Mi történik, ha nem tudjuk fizetni a kölcsön törlesztőrészleteit?

Answer: Ha csúszunk a fizetéssel, késedelmi kamatot számolnak fel a bankok, majd egy idő után a szerződés felmondásra kerül és egy összegben kell kifizetni a fennálló tartozást. Ha a hitelkiváltó kölcsönünk jelzálog alapú, akkor a bank értékesítheti a fedezetet.

Question: Mi történik, ha nem tudjuk fizetni a lakáshitelt?

Answer: Ha késünk a törlesztőrészletekkel, még lehet megoldás, ilyen esetben minden alkalommal szükséges egyeztetni az adott pénzintézettel. Ha a csúszás állandó és elérkezünk a szerződésben meghatározott időhatárhoz, akkor a bank felmondhatja a szerződést, egy összegben követeli vissza a tartozást és a fedezetként szolgáló ingatlan elárverezésre kerülhet.

Question: Mi történik, ha nem tudjuk fizetni az adósságrendező hitelt?

Answer: Amit a többi hiteltípusnál általában. Amennyiben késünk a befizetéssel, késedelmi kamatot kell fizetnünk, ha pedig egyáltalán nem fizetünk, akkor a szerződésben meghatározott időpontban a bank felmondja a hitelszerződést, és a teljes hitelösszeget egy összegben követeli.

Question: Mi történik, ha nem tudjuk visszafizetni a hitelkártyából származó adósságot?

Answer: Amennyiben elcsúszunk a törlesztéssel, nem tudjuk a teljes tartozást kifizetni a türelmi időszak lejártáig, a bank kamatot számol fel. Ez komoly adósságnövekedést jelenthet, a hitelkártya ebben az esetben sokkal költségesebb lehet, mint egy átlagos személyi kölcsön.

Question: Mi történik, ha nem tudom visszafizetni a Széchenyi program keretében felvett hitelt?

Answer: Ebben az esetben a pénzintézet a kezest szólítja fel a törlesztésre, illetve természetesen elképzelhető a szerződés bank általi felmondása is.

Question: Mik a babaváró hitel igénylésének feltételei?

Answer: Ahogyan a legtöbb kölcsönnél, a babaváró hitelnél is sokféle feltétel akad. Például a 2019. július elsejétől igényelhető hitelt olyan házaspárok kaphatják meg, ahol a feleség 18 és 40 év közötti életkorú. Szintén fontos feltétel, hogy legalább az egyik házastárs legalább három éves, folyamatos TB biztosított jogviszonnyal rendelkezzen. A kamatmentesség feltétele legalább egy gyermek megszületése, ennek a határideje pedig öt év a szerződéskötéstől számítva.

Question: Mik a feltételei a hitelkártya használatának?

Answer: Szinte bárki igényelhet hitelkártyát, nincs sok feltétel. Tizennyolc év felettinek kell lenni, legalább 50 ezer forint havi nettó jövedelemmel kell rendelkezni, minimum hat hónapos munkaviszonyt kell igazolni és nem szabad fent lenni a KHR negatív adóslistán.

Question: Mik a feltételei egy személyi kölcsönnek?

Answer: Az állami szabályozás mellett pénzintézetenként eltérő, hogy mit vizsgálnak és milyen kritériumoknak kell megfelelni a hitelbírálatnál. Néhány dolog viszont biztosan szerepel a feltételek között. Ezek: minimum életkor, a hitel lejáratakor elért maximum életkor, állandó lakhely, munkaviszony, elegendő, rendszeres nettó jövedelem, személyi azonosító okmányok, bankszámla, illetve személyes hiteltörténetünk.

Question: Mik a feltételek, ha egy vállalkozás Széchenyi hitelt szeretne igényelni?

Answer: A legfontosabbak a következők: a Széchenyi program kölcsönei cégek vásárlására vagy tulajdonrész vásárlásra nem használható fel. A vállalkozásnak legalább egy éves lezárt múlttal kell rendelkeznie, bizonyos esetekben két évvel. A vállalkozásnak nem lehet lejárt tartozása, köztartozása. Nem lehet tartósan veszteséges. Az adott hiteleknek különböző egyéb feltételei lehetnek, ezeknek természetesen mind meg kell felelni.

Question: Mik a minősített fogyasztóbarát lakáshitel előnyei?

Answer: Jól összehasonlíthatóak a termékek, valamivel gyorsabb lehet az ügyintézés, kiszámíthatóbb a hitel, ugyanakkor ennél a típusnál is ugyanúgy kell ismernie saját igényeit, lehetőségeit a hiteligénylőnek, ahogyan a több típusnál, és a kockázatokat is mérlegelni kell.

Question: Mik alól mentesít?

Answer: A tőke, a kamat, illetve a díjak megfizetése alól mentesülsz a moratórium ideje alatt, vagyis nem kell semmit sem fizetned 2020. december 31.-ig.

Question: Mikor beszélünk személyi kölcsönről?

Answer: Akkor, ha a hitel szabad felhasználású, nem kell hozzá önerő, ráadásul ingatlanfedezetet sem kér hozzá a pénzintézet. A személyi kölcsön egy egyszerű és gyors hitelforma, a felvett pénzösszeget bármire el lehet költeni. A személyi kölcsön nagyon népszerű és rengeteg formája létezik, a hitelintézetek sokféle konstrukcióban kínálják az ügyfeleknek.

Question: Mikor lehet hasznos az autóhitel?

Answer: Ahogyan minden kölcsönnél, az autóhitel esetében is fontos, hogy átgondoltan vegyük fel és használjuk. Ehhez meg kell keresni a számunkra leginkább megfelelő ajánlatot. Egy okosan használt autóhitellel hosszabb távon akár pénzt is spórolhatunk magunknak.

Question: Mikor érdemes nyugdíjbiztosítást kötni?

Answer: Bármikor meg lehet kötni, nyilván érdemes időben elkezdeni, hogy kisebb havi költséggel félre tudjunk tenni egy megfelelő összeget a nyugdíjas évekre.

Question: Mikor érvényes a kölcsön igénylése?

Answer: Az MKB akkor tekinti befogadottnak a kölcsön igénylését, ha minden dokumentum beérkezett hozzá, ha a fiókba minden papír bekerült már. Valamennyi lakossági kölcsön esetén ugyanolyan hitelbírálatot végez a bank. Ilyenkor figyelembe vesznek valamennyi jogszabályt, az ügyfélminősítést, kockázatvállalásra érvényes valamennyi előírást. Elutasítás esetén a banknak nem kötelessége indokolni.

Question: Miként lehet felmondani?

Answer: Ugyanúgy, mint az előbbi pontban, a szerződés évfordulójához igazodva, 30 nappal a dátum előtt igényelve. Eladás esetén bármikor megszüntethető a biztosítás, ekkor az adás-vételi szerződés másolatát is el kell küldeni a biztosítónak. Fontos, hogy a biztosítás hivatalosan, a szabályokat és az időpontokat betartva legyen felmondva, mert, ha a szerződés nemfizetés miatt szűnik meg, attól még a biztosítónak joga van behajtani a teljes összeget.

Question: Milyen biztosítások léteznek?

Answer: Szinte mindenre lehet biztosítást kötni és a különböző szolgáltatások kombinálhatóak. Például van élet-, baleset-, betegség-, lakás-, kötelező gépjárműfelelősség-, casco-, nyugdíj-, és utasbiztosítás. A felsorolás messze nem teljes, hosszú a sor, ráadásul számtalan variáció is létezik, ha többféle biztosítást szeretnénk összekapcsolni. Ilyen például a lakásbiztosítás, amelynek lehetnek élet-, baleset-, vagy egészségbiztosítási részei is.

Question: Milyen dokumentumokat kell beadni az igényléshez?

Answer: Amire mindenképpen szükség van: vállalkozási formának és a konstrukciónak/hiteltípusnak megfelelő igénylési lap, az elmúlt év, vagy évek gazdálkodási adatai (SZJA/EVA/KATA bevallás, éves beszámoló, főkönyvi kivonatok), nemleges adóigazolás, az igénylő cégjegyzésre jogosult személyes okmányai, a kezes okmányai fénymásolatban, nyilatkozat és kezesi záradék.

Question: Milyen dokumentumokra van szükség az igényléshez?

Answer: Amire biztosan, az a vállalkozási formának és a választott hiteltípusnak megfelelő igénylési lap, az elmúlt év, évek gazdálkodási adatai (SZJA/EVA/KATA bevallás, éves beszámoló, főkönyvi kivonatok), nemleges adóigazolás, az igénylő cégjegyzésre jogosult személyes okmányai, kezes, kezesek okmányai fénymásolatban, nyilatkozat és kezesi záradék, záradékok.

Question: Milyen díjai vannak egy lakáshitel felvételének?

Answer: Sokféle plusz díjjal kell számolnunk, ha lakáshitelt veszünk fel. Ilyen például a szerződés közjegyzői okiratba foglalása, vagy a különböző földhivatali díjak megtérítése, ezeket – bizonyos akciók keretein belül – a bankok magukra vállalhatják. Lakáshitel kérelmünk pozitív elbíráláshoz szükség van lakásbiztosítás kötésére is.

Question: Milyen elemei vannak a vállalati biztosításoknak?

Answer: A legfontosabb talán a vagyonbiztosítás, amely szintén rendkívül sokrétű lehet, például vonatkozhat vállalkozói vagyonra, építésre, géprongálódásra, különböző elektromos berendezések és számítógépek biztosítására. Ott vannak még a felelősségbiztosítások, amelyek lehetnek munkáltatói, szolgáltatói, tevékenységi, vagy akár környezetszennyezési felelősségbiztosítások. Vannak még szakmai felelősségbiztosítások, úgy, mint (a teljesség igénye nélkül): egészségügyi és szociális tevékenységre vonatkozó, építészeti és műszaki, állategészségügyi, vagy például könyvelők és könyvvizsgálók felelősségbiztosítása.

Question: Milyen előnyei vannak, ha valaki hitelkalkulátort használ?

Answer: Számos előnye van. Az egyik a gyorsaság és egyszerűség, nem kell minden bank ajánlatát külön átböngészni, néhány kattintás és másodpercek alatt előttünk van a kívánalmainknak megfelelő összes ajánlat. A gyorsaság mellett a hatékonyság is nagyon fontos tényező, egy hitelkalkulátor segítségével jó eséllyel találjuk meg a céljainknak megfelelő kölcsönt. Különböző paraméterek (például nettó jövedelem) megadásával még inkább egyénre szabható a keresés. Közvetlen kapcsolat a pénzintézetekhez: a legtöbb hitelkalkulátornál a megfelelő termék megtalálása esetén egyből indíthatjuk is az igénylési folyamatot.

Question: Milyen esetben váltható ki egy lakáshitel?

Answer: Az első és legfontosabb az, hogy kiváltani kívánt lakáshitel törlesztése problémamentes legyen. Ha rosszul, késve fizetett, esetleg felmondott hitelünk van, azt egy bank sem váltja ki. Erre tehát érdemes odafigyelni, mert csak így érhető el a jelenleginél kedvezőbb kondíció. Eredeti lakáshitelünk addigi szerződésszerű törlesztését igazolni kell, ezt szigorúan ellenőrzik a pénzintézetek. Fontos tudni, hogy lakáscélú kölcsön kiváltására csak piaci kamatozású lakáshitel vehető fel, azaz államilag kamattámogatott lakáshitel nem használható erre a célra.

Question: Milyen esetekben téríti meg a kárt a lakásbiztosítás?

Answer:
Az alap lakásbiztosítás a legtöbbször a következő károkra vonatkozik: tűzkár (robbanás, tűz), időjárás okozta károk (beázás, villámcsapás, viharkárok), geológiai károk (földrengés, üregbeomlás, földcsuszamlás), idegen tárgy okozta károk (jármű becsapódás, fa rádőlése).
Az alapbiztosítás mellé érdemes megfontolni néhány kiegészítő csomagot, hiszen rengeteg módon érheti kár az otthonunkat, vagyontárgyainkat. Ilyenek például: lopáskár, rablás, vagy vandalizmus, csőtörés, vagy vezetékes vízkár, üvegkár, villámcsapás okozta másodlagos kár, oltás, mentés, romeltakarítás, kárenyhítés költségei, iratok elvesztése esetén pótlás, lakáskulcs elhagyása miatt történő zárcsere, az ingatlanba bejelentett vállalkozás vagyontárgyai. A lakásbiztosítás kiegészülhet felelősség- és balesetbiztosítással is.

Question: Milyen feltételekkel lehet lakáshitelhez jutni?

Answer: Banktól és szolgáltatástól függ, hogy milyen feltételek árán juthatunk lakáshitelhez, de az általánosságban elmondható, hogy fontos az önerő és a jövedelmi helyzet. A bankok az ingatlan becsült forgalmi értékének legfeljebb nyolcvan százalékát hitelezhetik meg, de a legtöbb pénzintézet ennél lejjebb húzza meg a határt, ami a gyakorlatban azt jelenti, hogy a legtöbbször 30-40-50 százalékos önerővel kell számolnunk egy-egy konstrukcióban.

Question: Milyen feltételekkel lehet építési hitelhez jutni?

Answer: Az építési hitel folyósítását általában szigorú feltételekhez kötik a bankok, különösen ha államilag támogatott konstrukcióról van szó. Az igényléshez szükség van saját telekre és azon kívüli önerőre, amely akár 20-30 százalékos is lehet. A különböző állami támogatások a legtöbb esetben bevonhatók önerőként. Az építési hitel igénylésének ügyintézéséhez sok beadandó dokumentumra (például: tulajdoni lap, építési engedély, engedélyezési terv, használatbavételi engedély, plusz egyéb közjegyző által hitelesítendő okiratok) van szükség.

Question: Milyen futamidővel lehet kalkulálni?

Answer: A hitel típusától függően személyi kölcsön esetében általában maximum nyolc év a határ, jelzálog alapú konstrukciók esetében viszont akár 20-30 év is lehet a futamidő.

Question: Milyen futamidővel lehet számolni a lakáshitel kiváltásnál?

Answer: A hitelkonstrukciók (amelyek minden esetben forintalapúak) bankonként eltérőek lehetnek, a maximális futamidő lehet 20, de akár 35 év is.

Question: Milyen futamidővel lehet számolni a lakáshitelnél?

Answer: Nagy a szórás, a bankon és rajtunk múlik, milyen hosszú lesz a törlesztés ideje, amely akár 35 évig is eltarthat. A futamidő alatt egyébként a törlesztőrészlet a legtöbb esetben többször is változik, az, hogy milyen gyakran váltják egymást a kamatperiódusok (az az időszak, amely alatt a hitel kamata változatlan), a konstrukciótól függ. Az olcsóbb hitelek törlesztőrészlete gyakrabban változik, a drágább lakáshitelek pedig kiszámíthatóbbak.

Question: Milyen futamidővel lehet számolni?

Answer: Bankonként itt is eltérő lehet az ajánlat. Személyi kölcsön alapú adósságrendező hitel esetében legalább fél, legfeljebb nyolc év lehet a futamidő, jelzálog alapú konstrukciónál ezek a számok: egy és 30 év.

Question: Milyen futamidővel lehet számolni?

Answer: Nagy a szórás, attól függ mely bank, mely szolgáltatását választjuk, a felső határ viszont adott: nyolc év a legmagasabb elérhető futamidő.

Question: Milyen gyorsan ehet hozzájutni a hitelhez?

Answer: Ha megfelelünk a feltételeknek és átmegyünk a hitelbírálaton, akár egy órán belül is, igaz, ehhez a legtöbb esetben már ügyfélnek kell lenni az adott pénzintézetnél. Számos bank vállal 24 órán belüli folyósítást, illetve vannak olyan kölcsöntípusok, amelyek átfutása több munkanap.

Question: Milyen gyorsan folyósítják hitelt?

Answer: Szó sincs arról, hogy az átfutás több hónap lenne. Az igénylés leadását követő 3 munkanapon belül a bankszámládon lehet a kért összeg.

Question: Milyen határidőkre érdemes figyelni?

Answer: A lakásfelújítási támogatás 2022. december 31-ig igényelhető, támogatott lakásfelújítási hitelt 2021. február elseje óta lehet igényelni. A felújítással kapcsolatos utolsó számla kiállítását követően 60 napon belül lehet megigényelni a lakásfelújítási támogatás összegét (legfeljebb 3 millió forint értékben).

Question: Milyen hitelekre kaphatok moratóriumot?

Answer: Az összes fogyasztási hitel- és lízingtípusra, valamint a jelzáloghitelekre, ám nem szabad elfelejtened, hogy a kölcsönnek 2020. március 18.-ig már élnie kell, tehát az új, 2020. március 18. után folyósított hitelekre nem vonatkozik.

Question: Milyen hitelekre nem érvényes?

Answer: A folyószámlahitelekre, a hitelkártyákra, valamint a vállalati hitelkeretre is alkalmazható, de a hitelkeretek esetében nem értelmezhető, ám a későbbi részletszabályozások megoldást kínálhatnak erre a problémára is.

Question: Milyen hosszú a futamidő?

Answer: Az esetek többségében egy év három év közötti, de vannak ennél hosszabb lejáratú forgóeszközhitelek is.

Question: Milyen hosszú az igénylés folyamata?

Answer:
Ez változó, hiszen nincs két ugyanolyan vállalkozás. Általánosságban elmondható, hogy néhány hét alatt a kérelem befogadásától a szerződés megkötéséig.
Tekintsd meg az új Széchenyi hiteleket is.

Question: Milyen költségei vannak egy szabad felhasználású hitel felvételének?

Answer: A bank a folyósítási és a számlavezetési díj mellett egyéb díjakat is felszámolhat, ezért érdemes alaposan átböngészni az ajánlatokat, keresni a kedvezményeket. Jó mankó lehet a THM, azaz a teljes hiteldíj mutató, amelyből megtudhatjuk, hogy a tőketartozáson túl mennyibe került nekünk a hitel, mennyit kell visszafizetni. A THM minden járulékos költséget tartalmaz.

Question: Milyen költségekkel kell számolni egy személyi kölcsönnél?

Answer: Egy hitel költségét a THM (teljes hiteldíj mutató) mutatja meg, tehát nem elég a kamatokat összehasonlítani. Az összköltséget olyan díjak terhelhetik, mint a folyósítási díj, elő- és végtörlesztési díj, szerződésmódosítási díj, számlavezetési díj, illetve egyéb, csatolt szolgáltatások díjai. Ezekről érdemes a hitelfelvétel előtt alaposan tájékozódni.

Question: Milyen nyugdíjbiztosítást érdemes kötni?

Answer: Alapvetően kétféle nyugdíjbiztosítás létezik. A hagyományosnál a hozam fix és garantált, ezzel együtt nem túl magas. A befektetési egységhez kötött (unit-linked) nyugdíjbiztosításhoz egy értékpapír-számla tartozik, és többféle befektetési alap közül választhatunk. Ebben az esetben a hozam változó lesz, viszont ha jól döntünk, jóval magasabb is lehet, mint a hagyományos nyugdíjbiztosításnál.

Question: Milyen terméket érdemes választani?

Answer: A bankok kínálata igencsak széles, ezért érdemes körültekintően választani és hitelkalkulátort használni. A kalkulátor megmutatja, hogy az adott kölcsönnek mik a részletei. A pénzintézetek sokszor hirdetnek akciót, amelyek az átlagosnál kedvezőbb feltételekkel ajánlanak termékeket. Mindenképpen át kell gondolni, milyen céllal (vásárlás, adósságrendezés, hitelkiváltás, stb.) szeretnénk hitelt felvenni és ehhez mérten válogatni a szolgáltatások között. Olyasmire nem érdemes költeni, amelyet egyébként nem engedhetünk meg magunknak, mert a törlesztéssel könnyen bajba kerülhetünk. Egy jól kiválasztott személyi kölcsön viszont nagyon hasznos is lehet akár.

Question: Milyen típusai vannak az építési hiteleknek?

Answer: Alapvetően két típus létezik. A termékek egyik része államilag kamattámogatott, a másik piaci kamatozású. A különbség az, hogy előbbi esetében az állam segítséget nyújt, azáltal, hogy a kamattámogatás miatt kedvezőbb lesz a törlesztőrészlet, utóbbinál az aktuális piaci kamatlábnak megfelelően kell fizetni a havi törlesztőt. A támogatott időszak szolgáltatástól függően öt, vagy akár 20 évig tarthat, miután lejárt az időszak, hitelünk piaci kamatozású lesz.

Question: Milyen típusai vannak?

Answer: Van személyi kölcsön, valamint jelzálog alapú adósságrendező hitel.

Question: Milyen típusú személyi kölcsönben érdemes gondolkodni?

Answer: Ez nagyban függ attól, hogy milyen helyzetben vagyunk, mire és mennyi pénzt szeretnénk költeni. Egy biztos: a bankok kínálata nagy, ezért érdemes alaposan átvizsgálni azt és körültekintően, megfontoltan választani. A hitelkalkulátorok ebben nagy segítségünkre lehetnek, hiszen megmutatják az adott hiteltípus részleteit. A bankok gyakran ajánlanak olyan akciókat, amelyekben kedvező (az átlagnál jobb) feltételeket találunk. Nem mindegy, hogy az adott terméket vásárlásra, vagy esetleg adósságrendezésre kívánjuk használni. Ha jól választunk, nyerhetünk a személyi kölcsönön, viszont ha rosszul, a pillanatnyi előnyért nagyobb árat fizethetünk, a legrosszabb esetben nem tudjuk majd a törlesztőrészleteket fizetni.

Question: Milyen életbiztosítást érdemes választani?

Answer:
A kockázati életbiztosítások esetében az éves díj mértékét érdemes figyelembe venni, illetve azt, hogy mennyit fizet a biztosító a különböző káreseményeknél. Érdemes személyes helyzetünknek megfelelően csomagot választani.
A megtakarítási életbiztosításnál a befektetés kamatait, illetve az egyéb költségeket is figyelni kell. Az összehasonlításban segítséget nyújthat a teljes költség mutató (TKM).

Question: Mire fizet egy balesetbiztosítás?

Answer: A balesetbiztosítás fizethet többek között baleseti halál, csonttörés, égés esetén, maradandó egészségkárosodásra (rokkantságra), valamint műtéti és kórházi napi térítés érhető el általa. Ezek mellett több kiegészítő szolgáltatást is tartalmazhat még a szerződés, úgy, mint járadékszolgáltatások, keresőképtelenségi térítés, vagy orvosi call center.

Question: Mire fordítható a munkahelymegtartó hitel?

Answer: Az igényelt összeget munkabér megelőlegezésre, személyi jellegű ráfordításokra, egyéb személyi jellegű kifizetésekre lehet költeni.

Question: Mire használható a Széchenyi likviditási hitel?

Answer: A vállalkozás működéséhez kapcsolódó kiadások fedezésére vehető igénybe. Például: készletek beszerzése, olyan szolgáltatások igénybevételének finanszírozása, mint szállítás-rakodás, raktározás, csomagolás, eszközök karbantartása, továbbképzés, hirdetés, reklám és propaganda, tervezés és lebonyolítás, könyvvizsgálat, könyvviteli szolgáltatás. A hitel ezek mellett fordítható a vállalkozás fennálló hiteltartozásának kiváltásra is.

Question: Mire jó a Széchenyi munkahelymegtartó hitel?

Answer: Ahogyan a nevében is benne van, e kölcsön segítségével az adott vállalkozás megőrizheti munkavállalói létszámát. A konstrukciót épp azért hozták létre, hogy a cégeket kisegítsék a járványhelyzet okozta nehezebb gazdasági helyzetben.

Question: Mire jó az életbiztosítás?

Answer: Az ember életében sajnos gyakran előfordulhat baleset, súlyosabb betegség, műtét, valamilyen tartós egészségkárosodás, az életbiztosítás ezen esetekben, illetve halálesetnél jól jöhet, hiszen anyagi segítséget jelenthet a nehéz helyzetben. Ezek mellett az életbiztosítás befektetési célokat is szolgálhat.

Question: Mire kell odafigyelni a hitelkártya-használatnál?

Answer: A legfőképpen arra, hogy tudatosan kezeljük és mértékletesen bánjunk bele. A hitelkártya használatának értéke attól függ, tudjuk-e jól használni. Ha nem, valóban csak veszíthetünk vele, az eleinte apróságnak tűnő, felelőtlen pénzszórás könnyedén válik olyan mértékű adóssággá, amelyet már nem vagyunk képesek kezelni. A hitelkártyával ugyan lehet készpénzt is felvenni, de ettől érdemes tartózkodni, mert drága, és a legtöbb esetben elbukjuk vele a kamatmentességet.

Question: Mire kell odafigyelni a lakáshitel kiváltásánál?

Answer: A legfontosabb természetesen az, hogy megéri-e kiváltani régi lakáscélú kölcsönünket. Ebből a szempontból nem csak a havi törlesztőrészletek vizsgálata a lényeges, a járulékos költségek nagyságát is figyelembe kell vennünk. Ilyenek például: értékbecslés díj, folyósítási jutalék, földhivatali-, és közjegyzői díj. Természetesen nem mindegy, hogy milyen áron csökken a havi törlesztőrészletünk, nyilván olyan kölcsönt érdemes választani, ahol a járulékos költségek a legalacsonyabbak. Össze kell hasonlítani a bankok ajánlatait, a megfelelő választáshoz pedig akár szakértő segítségét is érdemes igénybe venni.

Question: Mire kell odafigyelni, hogy ne utasítsanak el?

Answer: Ahogyan a többi hiteltípusnál, a hitelkiváltó kölcsönnél is teljesülnie kell egy sor feltételnek, amelyeket az adott bank szab meg. Azt biztosan tudható, hogy a KHR negatív adóslistán való szereplés az szolgáltatások túlnyomó többségénél kizáró ok, és a jövedelmi helyzetünknek is meg kell felelnie az aktuális szabályozásnak. A KHR listán szereplők nem igényelhetnek jelzálog alapú hitelkiváltó kölcsönt, személyi kölcsönhöz viszont hozzájuthatnak, utóbbi csak egy-két szolgáltatónál elérhető, főleg az aktív kategóriába tartozó ügyfeleknek szűkek a lehetőségeik és ők is csak alacsony hitelösszegben gondolkodhatnak.

Question: Mire lehet felhasználni a hitelt?

Answer: Csak az adott vállalkozás tevékenységével kapcsolatban, de ezen belül sokrétűen. Például lehet belőle új beruházást (amely lehet tárgyi eszköz, ingatlan, vagy akár bizonyos esetekben gépjármű is), vagy céges forgóeszközt (árukészlet, alapanyag, vevőkövetelés, értékpapír, pénzeszköz) finanszírozni. Előfinanszírozni állami, vagy európai unió támogatást, valamint bizonyos feltételek mellett hitelt is lehet kiváltani.

Question: Mire lehet fordítani a beruházási hitelt?

Answer: Sok mindenre, a lényeg az, hogy igazolni kell: a kiadás a beruházással kapcsolatos. Vásárolhatunk belőle telephelyet, építkezhetünk, fordíthatjuk forgóeszköz beszerzésre, részvényvásárlásra, vagy akár hitelkiváltásra is.

Question: Mire lehet költeni a felvett összeget?

Answer: A hitel segítségével megvalósítható lehetséges hitelcél lehet ingatlan vásárlás, építés, vagy fejlesztés, új vagy használt gépek, berendezések, egyéb tárgyi eszközök vásárlása, beszerzése, a beruházáshoz kapcsolódó forgóeszköz-beszerzés (legfeljebb a hitelösszeg 20 százalékáig), részvény, üzletrész, egyéb társasági részesedés vásárlása, vagy akár a a vállalkozás beruházási hitelének kiváltása. Természetesen egyes céloknak akadnak plusz feltételei, amelyek részleteiről tájékozódni kell.

Question: Mire lehet költeni a vállalkozói hitelt?

Answer: Egy vállalkozói hitel lehet szabad felhasználású, vagy kötött. Utóbbi esetében a folyósító pénzintézet (támogatott kölcsönnél akár az állam) határozza meg azt, hogy a vállalkozás működésével kapcsolatban pontosan mire költhetjük az igényelt kölcsönt.

Question: Mire lehet költeni az agrár hitel keretében felvett összeget?

Answer: Számos felhasználási mód áll rendelkezésre. Akadnak szabad felhasználású kölcsönök, vagy olyanok, amelyekkel termőföldet lehet vásárolni, esetleg másféleképpen beruházni, eszközöket beszerezni. Vannak olyan hitelkonstrukciók, amelyek az átmeneti pénzügyi gondokon segítenek.

Question: Mire nem szabad költeni a hitelt?

Answer: Tilos magáncélra költeni az NHP Hajrát, de emellett más korlátozások is vannak. Például a hitelből nem lehet vásárolni saját cégcsoporton belül, a vállalkozás vezetőitől, tulajdonosaitól, tisztségviselőitől, és azok hozzátartozóitól sem. A felhasználást a folyósító pénzintézet ellenőrzi.

Question: Mire szolgál a Széchenyi beruházási hitel plusz?

Answer: A program keretében felvett hitel a mikro-, kis-, és középvállalkozások fejlesztési céljait hivatott segíteni. A beruházási célok mellett a felvett összeg a hitelcélhoz kapcsolódó forgóeszközök finanszírozására is fordítható.

Question: Mire szolgál a biztosítás?

Answer: Mindenki találkozott már életében biztosítással, ha mással nem, gépkocsiján van kötelező biztosítás, esetleg casco, illetve jó eséllyel lakásbiztosítással is rendelkezik. A biztosítás egyfajta védelmet jelent, méghozzá olyan események okozta károk ellen, amelyek véletlenszerűen, előre ki nem számíthatóan következnek be.

Question: Mire szolgál a forgóeszközhitel?

Answer: A kölcsönt többek között készlet feltöltésre, alapanyag beszerzésre, valamint különböző működési költségek fedezésére lehet fordítani. Ugyanakkor ezek mellett több más előnyt is el lehet vele érni a vállalkozás működését tekintve.

Question: Mire szolgál a vállalati biztosítás?

Answer: A vállalati biztosítás egy összegfoglaló elnevezés, rengeteg minden tartozhat bele, amely egy vállalkozás tárgyi eszközeivel, és/vagy tevékenységével összefügg. Az eszközök és a szellemi javak egyaránt biztosíthatóak lehetnek. Nyilván minden üzleti tevékenység hordoz kockázatot magában, ezen kockázatok pedig átháríthatóak egy megfelelő vállalati biztosítás megkötésével.

Question: Mire szolgál az agrár hitel?

Answer: Az agrár hitel egy vállalkozói hitel. A mezőgazdaságban tevékenykedő vállalkozások tudják igénybe venni, működéshez, fejlesztéshez egyaránt jól jöhet, sokféle célt szolgálhat.

Question: Mire szolgál az utasbiztosítás?

Answer: Az utasbiztosítás voltaképpen elengedhetetlen eleme a külföldi utazásnak. Fontos megkötni, mert viszonylag alacsony áron bebiztosíthatjuk magunkat az út ideje alatt, nemcsak anyagilag, hanem emellett számos olyan problémával kapcsolatban nyugodtak lehetünk, amelyeket utasbiztosítás hiányában nekünk kellene megoldanunk.

Question: Mire van szükség a vállalkozói hitel igényléséhez?

Answer:
A hitelező bank rengeteg mindent vizsgál, nemcsak a céget, hanem a tulajdonosok helyzetét is górcső alá veszi. A kezdő vállalkozásoknál gyakran előfordul, hogy a hitelfelvételhez ingatlanfedezetet kell biztosítani.
További információ a vállalkozói hitelekről, nézd meg itt.

Question: Mire van szükség az autólízing-szolgáltatás igényléséhez, a szerződés megkötéséhez?

Answer: Az autólízinggel foglalkozó cégek feltételei különbözőek lehetnek, de a következő dokumentumok mindenképpen szükségesek: személyi igazolvány, vezetői és forgalmi engedély, törzskönyv, az autó technikai adatai, munkáltatói igazolás, az állandó jövedelem igazolása.

Question: Mire van szükség az igénylés benyújtásához?

Answer: A következő dokumentumokra mindenképpen: vállalkozási formának és a hiteltípusnak megfelelő igénylési lap, az elmúlt időszak gazdálkodási adatai (SZJA/EVA/KATA bevallás, éves beszámoló, főkönyvi kivonatok), nemleges adóigazolás, az igénylő cégjegyzésre jogosult személyes okmányai, kezes, vagy kezesek okmányainak fénymásolata, nyilatkozat és kezesi záradék, és a hitelcél szerinti beruházásra vonatkozó dokumentumok.

Question: Mire van szükség az igényléshez?

Answer: A személyazonosítás (ehhez kell személyi igazolvány, vagy jogosítvány és adókártya) mellett igazolnunk kell a nettó havi jövedelmünket. A jövedelemigazolást a munkáltató állítja ki, 30 napnál nem lehet régebbi, és olyan munkahelyről kell származnia, ahol legalább három hónapja alkalmazásban állunk. A bank ez alapján állapítja meg, hogy mekkora kölcsönt vehetünk fel. Konstrukciótól függően egyéb kiegészítő iratokra is szükségünk lehet az igényléshez. Ha kiválasztottuk a kölcsönt és leadtuk a megfelelő dokumentumokat, a bank elindítja a hitelbírálatot. A hitelbírálat során a bank megállapítja, hogy mekkora kölcsönt vehetünk fel. A hitelbírálatnál kizáró ok lehet, ha szerepelünk a KHR negatív listán. Ha minden rendben van, kapunk egy ajánlatot a hitelezőtől, amelyet elfogadhatunk. Amennyiben elfogadtuk az ajánlatot, a bank utalja a kölcsön összegét. Ez a folyamat banktól függően néhány órás, de akár néhány napos is lehet.

Question: Mire van szükség, ha szabad felhasználású hitelt szeretnénk felvenni?

Answer: Ha jelzálog alapú a hitel, akkor szükség van önerőre és fedezetre, személyi kölcsön esetében viszont nincs. A hitelfelvételhez ki kell tölteni, illetve beadni a bank által megszabott dokumentumokat. Ezután következik a hitelbírálat. Mire figyel ezzel kapcsolatban a bank? Erre nincs általános válasz, de a következő tényezők a legtöbb esetben számítanak: negatív KHR adóslistán való szereplés, túl alacsony az igazolható jövedelem, a minimális munkaviszony-idő még nem teljesített, az életkor túl alacsony, vagy túl magas, magyarországi, állandó, bejelentett lakcím hiánya.

Question: Mire van szükségünk, ha ki akarjuk váltani lakáshitelünket?

Answer: A hitelkiváltáshoz szükség van egy hivatalos banki igazolásra a fennálló tartozás összegéről. Ez az igazolás tartalmazza a végtörlesztés díját is, amely általában a fennálló tőketartozás 0,5-2 százaléka, illetve van minimum és maximum értéke is. Ezek nagysága bankonként eltérő, vannak olyan termékek is, amelyeknél nem jár plusz költséggel a hitel futamidő lejárta előtti visszafizetése. Szükség van továbbá: a kiváltani kívánt lakáshitel utolsó 3-6 havi törlesztő részletének megfizetését igazoló bankszámla kivonatra, valamint a kiváltandó lakáshitel jelzálog-, és kölcsönszerződésére.

Question: Miről a szól az autóhitel?

Answer: Akár új, akár használt autóról van szó, a legtöbb ember szeretné az adott keretek között elérhető legjobb példányt választani. Az autóvásárlás kardinális kérdés, hiszen alapvetően befolyásolja mindennapjainkat, legyen szó munkáról, iskolába járásról, családi kirándulásról, vagy bevásárlásról. Egy autó megvásárlását az esetek többségében több éves spórolás előzi meg, az autóhitel lehetőséget ad arra, hogy a félretett összeget kiegészítsük a még jobb választás érdekében. A jobb kifejezés hatékonyabbat takar, azaz ha autóhitelt igénylünk, érdemes azt átgondoltan tenni.

Question: Mit jelent a THM?

Answer: A THM, azaz a teljes hiteldíj mutató azt mutatja meg, hogy mennyibe kerül az adott kölcsön. A THM a kamat mellett a hitelfelvétellel kapcsolatos egyszeri díjakat is tartalmazza. A pénzügyi intézeteknek kötelező egyértelműen feltüntetni a THM-et ajánlataiknál, erre törvény kötelezi őket. A THM mértékét százalékosan fejezik ki, az érték megmutatja, hogy az adósnak egy év alatt a tőkén túl mekkora összeget kell visszafizetnie a banknak. Nyilván minél alacsonyabb a THM, annál kedvezőbb a hitel.

Question: Mit jelent a gyorskölcsön?

Answer: A gyorskölcsön egy személyi kölcsön típus. Ahogyan a neve mutatja, gyors, azaz a többi hitelhez képest sokkal rövidebb idő alatt lehet hozzájutni az igényelt összeghez. A kérelem leadásától számítva általában 24 órán belül folyósít a pénzintézet, de akadnak szolgáltatások, ahol még gyorsabb ügyintézést is elérhetünk.

Question: Mit jelent a hitelkiváltás és mire szolgál?

Answer: A hitelkiváltás azt jelenti, hogy a korábban felvett, magasabb kamatozású, korszerűtlen hitelkonstrukciót helyettesítjük (kiváltjuk) egy új, alacsonyabb kamatozású, kedvező hitellel. A hitelkiváltó hitelből létezik jelzálog alapú hitel, valamint fedezet nélküli személyi kölcsön. Előbbihez önerőre és fedezetre is szükség van, míg a személyi kölcsönöknél ez nem tartozik a feltételek közé.

Question: Mit jelent a kombinált életbiztosítás?

Answer: Azt jelenti, hogy az életbiztosítás mellé lehet kiegészítő szolgáltatást is választani, az adott csomaghoz így ráadásul kedvezményesen juthatunk hozzá. Az életbiztosítást lehet például balesetbiztosítással, egészségbiztosítással, vagy nyugdíjbiztosítással kombinálni.

Question: Mit jelent a kötelező gépjármű-felelősségbiztosítás?

Answer: A kötelező gépjármű-felelősségbiztosítást - röviden a KGFB – minden közúti forgalomban résztvevő gépjárműre kötelező megkötni. A célja az, hogy a biztosító megtérítse azokat a károkat, amelyek többszereplős közlekedési balesetből adódhatnak. KGFB nélkül nem lehet részt venni a közlekedésben, ha nincs ilyen biztosításunk, többféle szankcióra is számíthatunk, nem beszélve arról, hogy ilyen esetben egy esetleges baleset komoly anyagi teherrel jár. A személyautó mellett motorkerékpárra (rendszám nélküli robogóra is), teherautóra, utánfutóra, lakókocsira és mezőgazdasági gépekre egyaránt kell kötelezőt kötni.

Question: Mit jelent a lakásbiztosítás indexálása?

Answer: A biztosítók minden évben automatikusan indexálják a szerződéseket, ami azt jelenti, hogy felülvizsgálják a biztosítási összegeket és az ehhez kapcsolódó díjakat. Ezeket megemelik, mert csak így tudják biztosítani, hogy az ingatlan és a biztosításba foglalt ingóságok az inflációt követve is megfelelően biztosítva legyenek. A biztosító legalább 60 nappal a biztosítási forduló előtt minden évben értesítést küld az indexálásról. Ha nem értünk vele egyet, ezt nem vagyunk kötelesek elfogadni, ilyenkor legalább 30 nappal az évforduló előtt írásban kell értesíteni a biztosítót.

Question: Mit jelent a maximum 5,75 százalék THM?

Answer: A kormány döntése értelmében 2020. július elsejétől a személyi kölcsönök THM-je nem lehet magasabb 5,75 százaléknál. A szabályozás ez év december végéig tart, tehát 2021 januárjától új időszámítás kezdődik a személyi kölcsönök honi piacán.

Question: Mit jelent a törlesztési moratórium?

Answer: A kormány által rendeletbe foglalt lehetőség, amelynek időtartama során az adós átmeneti haladékot kap a törlesztőrészletek befizetésére, tehát meghatározott időn keresztül nem kell megfizetnie a havi törlesztési kötelezettségeit.

Question: Mit jelent az NHP Hajrá?

Answer: Egy új típusú vállalati hitel, amelyet a Magyar Nemzeti Bank hirdetett meg. A célja az, hogy segítse a kkv-ék működését a koronavírus-járvány előidézte gazdasági helyzetben. A program keretösszege 1500 milliárd forint, minimum egy millió, maximum 20 milliárd forint igényelhető belőle.

Question: Mit jelent az, hogy egy hitel építési?

Answer: Ahogyan a nevében is benne van, ingatlan építéshez, bővítéshez lehet felhasználni. Az építkezés különféle állomásit lehet vele megfinanszírozni. Saját telekre épített ingatlannál használható fel és érvényes építési engedéllyel kell rendelkezni.

Question: Mit jelent az, hogy költségvetési terv?

Answer: A lakásfelújítási hitel igénylésekor a pénzintézet részére költségvetési tervet kell készítenünk a tervezett felújításról. Ebben le kell írni az elvégezni tervezett munkákat, azok munka-, és anyagdíjait, valamint az összköltséget. A bank csak akkor hitelez, ha ezt a költségvetési tervet elfogadja.

Question: Mit jelent az, hogy személyi kölcsön?

Answer: A személyi kölcsön egy olyan szabad felhasználású hitel, amelyhez nem kell önerő, vagy ingatlanfedezet. Aránylag egyszerű hozzájutni és gyakorlatilag bármire lehet használni a felvett pénzösszeget. Természetesen rengetegféle személyi kölcsön létezik és nem biztos, hogy elsőre könnyű kiválasztani, hogy melyik az, amelyik a legjobban megfelel az igényeinknek.

Question: Mit jelent, hogy egy hitel szabad felhasználású?

Answer: Ahogyan a neve is mutatja, bármire elkölthető a felvett összeg. Vehetünk belőle lakást, autót, vagy akár kisebb értékű dolgokat is. Két típusa létezik, a fedezet mellett nyújtott és a fedezet nélküli, vagy más néven személyi kölcsön. Utóbbi nagyon népszerű, mivel egyszerűen és gyorsan felvehető.

Question: Mit kapunk, ha utasbiztosítást kötünk?

Answer: Egy utasbiztosítási szerződés igazán szerteágazó lehet. Rengetegféle ajánlat közül lehet választani, érdemes ezeket összevetni egymással, mit tartalmaznak és mekkora díjért. Például szerződésünk tartalmazhat élet-, baleset-, vagy betegbiztosítást, asszisztencia szolgáltatást, poggyászbiztosítást, vagy akár jogvédelmi szolgáltatást is.

Question: Mit kell tudni még a vállalati biztosításról?

Answer: A vállalati biztosítás, ahogyan általában a több biztosítás, havonta megfizetendő díjjal jár. A szerződést az esetek többségében évfordulóhoz köthetően lehet felmondani. Ha nem tudjuk fizetni a díjat, kérhetünk szerződésmódosítást. Az nem túl előnyös, ha a szerződésünk nem fizetés miatt szűnik meg, mert akkor akár komolyabb adósságunk is keletkezhet, amelyet a biztosító követel majd.

Question: Mit lehet tudni a futamidővel kapcsolatban?

Answer: A fedezet nélküli szabad felhasználású kölcsön esetében általában maximum nyolc év a futamidő hossza.

Question: Mit takar a babaváró hitel?

Answer: Egy maximum 10 millió forintos, kamatmentes kölcsönről van szó, amely szabad felhasználású. A hitelösszeg biztosítása mellett az állami támogatás része a törlesztés szüneteltetése, valamint a hitelből való elengedés. Természetesen mindez feltételekhez kötött.

Question: Mit takar a szabad felhasználású hitel fogalma?

Answer: Ahogyan az a nevében is benne van, ez a kölcsön szabad felhasználású, bármire elkölthető. Vásárolhatunk belőle lakást, autót, vagy más egyebet, akár kisebb értékű dolgokat is. A fedezet nélküli szabad felhasználású hitel nagyon népszerű, mivel egyszerűen és gyorsan felvehető.

Question: Mitől függ a kötelező biztosítás díja?

Answer:
A kötelező gépjármű-felelősségbiztosítás díját az autó, annak üzembentartója, valamint az úgynevezett bonus-malus rendszer befolyásolja. A fizetendő összeget elsősorban a gépjármű típusa és teljesítménye határozza meg, valamint figyelembe veszik a korát is.
A biztosítási díj emellett függ attól is, hogy a tulajdonos és az üzemben tartó ugyanaz-e, valamint az üzemben tartó korától, lakóhelyétől, a jogosítványa korától, a munkakörétől és attól, hogy rendelkezik-e casco biztosítással. Többféle kedvezmény is létezik. Az említett bonus-malus rendszer az üzembentartó által okozott baleseteket, illetve a balesetmentes közlekedés időtartamát tartja számon. Minél hosszabb a károkozás-mentes időszak, annál több a kedvezmény, illetve annál alacsonyabbak a díjak. A balesetet okozóknál épp ellenkezőleg, az biztosítási besorolásuk rosszabb lesz, és a díjaik is emelkednek.

Question: Miért előnyös a Széchenyi önerő kiegészítő hitel?

Answer: Elsősorban azért mert segíthet az olyan elnyert, vissza nem térítendő támogatással teljesülő beruházásoknál, amelyeknél az adott vállalkozás nem tudja finanszírozni az teljes önrészt. Előny, hogy ingatlanfedezet nélkül is igényelhető, gyors és egyszerűsített a hitelbírálata, valamint az ország több mint 200 pontján igényelhető.

Question: Miért emelkedik meg a törlesztési moratórium végén a teljes visszafizetendő összeg?

Answer: Azért, mert a hitel a szüneteltetés alatt is kamatozik, a moratórium lejárta után pedig ennyivel emelkedni fog a tartozás összege. A törlesztőrészlet viszont nem emelkedhet, ezért a futamidő meghosszabbításával csökkentik a moratóriumot megelőző szintre, ami miatt megnő a teljes visszafizetendő összeg.

Question: Miért fontos összehasonlítani az ajánlatokat?

Answer: Elsősorban azért, hogy lássuk az egyébként alig, vagy nem látható különbségeket hitel és hitel között. Már egy kisebb összegű kölcsön esetében is jelentős, akár több tízezer forintos különbsége lehet a különböző szolgáltatások között a költségeket tekintve, egy több tíz millió forintos hitelnél pedig milliós nagyságrendű összeget spórolhatunk a megfelelő termék kiválasztásával. Ebben a kiválasztásban pedig nagy segítség a hitelkalkulátor.

Question: Miért hasznos a balesetbiztosítás?

Answer: A balesetbiztosítás egy olyan szolgáltatás, amely baleset bekövetkezése esetén nyújt szolgáltatást a biztosított, vagy annak halála esetén a kedvezményezett részére. Azaz különböző egészségkárosodások elszenvedése esetén segítséget kapunk a kezelési és műtéti költségek terén, a felépülésben, rehabilitációban. Fontos tudni, hogy a balesetbiztosítás egy kiegészítő szolgáltatás, amelyet egy fő biztosítás (például: életbiztosítás, casco, lakásbiztosítás)  mellé lehet megkötni, általában kedvezményesen.

Question: Miért hasznos a casco?

Answer: A casco biztosítás gépjármű biztosítás, és azért hasznos, mert megtéríti az általunk okozott balesetben keletkezett saját kár jelentős részét. Míg a kötelező gépjármű-biztosítás csak akkor fizeti ki kárunkat, ha egy balesetben nem mi vagyunk a felelősek (ha mi vagyunk a felelősek, a kötelező biztosítás a másik fél költségeit fedezi), a casco szolgáltatása szélesebb. Az általunk okozott kár mellett az ismeretlen tettes által okozott káresemény is a körébe tartozik, valamint olyan szolgáltatások, mint az elemi- és tűzkár, lopás, valamint kiegészítőként akár poggyász-, extratartozék- és balesetbiztosítást is tartalmazhat a casco.

Question: Miért jó az adóstárs és ki lehet az?

Answer: Adóstárs voltaképpen bárki lehet, aki megfelel az adott hitel igénylési feltételeinek. Akkor lehet előnyös adóstársat bevonni, ha saját jogon valamiért nem felelünk meg formailag a kölcsön valamely feltételének (például, ha van megfelelő bevételünk, de nincs munkáltatói igazolásunk). Egy adóstárs bevonásával ez a probléma megoldható.

Question: Miért jó az autóhitel?

Answer: Amit autóhitelnek nevezünk, voltaképpen egy személyi kölcsön, amelynek a célja az autóvásárlás. A személyi kölcsönök jellemzője, hogy gyorsak és rugalmasak. Az autóhitelek eléréséhez nincs szükség önerőre és fedezetre, kisebb összegtől (jellemzően 100 ezer forint) kezdve akár több millió forintot (hét millió) is igényelhetünk, fix kamatozást kapunk, új és használt autóra is költhetjük a kért kölcsönt.

Question: Miért kapcsolódik össze a lakásbiztosítás és a lakáshitel?

Answer: A legtöbb esetben lakáshitel igénylésnél a bankok egyik feltétele a lakásbiztosítási szerződés megkötése. A bank általában azt is megszabja, hogy milyen káreseményekre legyen biztosítva az adott ingatlan, tehát ezeknek a feltételeknek is meg kell feleljünk.

Question: Miért kaphatunk elutasítást egy adósságrendező hitel igénylésénél?

Answer: Fontos, hogy előre gondolkodjunk. Az adósságrendező hitel mentőöv lehet, de csak akkor, ha korábbi hitelszerződésünk még nem került felmondásra. A bankok feltételei persze különbözőek, de nagy esélye van az elutasításnak akkor, ha KHR negatív adóslistán vagyunk, ha jövedelmünk mennyisége nem megfelelő, vagy nem tudjuk azt igazolni, illetve ha nincs meg a minimálisan meghatározott munkaidő viszonyunk. Ezeken kívül meg kell felelnünk életkori korlátoknak, és magyarországi állandó, bejelentett lakcímmel kell rendelkezzünk.

Question: Miért kerül meghosszabbításra a lejárat után a hitelek futamideje?

Answer: Nem emelkedhetnek a törlesztőrészletek a korábbi szintjük fölé. Mivel a kamat elengedése nem jelent szüneteltetést, a futamidő kitolása szükséges annak érdekében, hogy a törlesztőrészlet a korábbi szinten maradhasson.

Question: Miért érdemes beruházási hitelben gondolkodni?

Answer: Elsősorban azért, mert számos fejlesztés csak így oldható meg elegendő saját tőke hiányában. A beruházási hitelek sokféle lehetőséget nyújtanak azért, hogy az adott cég elérje, megvalósítsa kitűzött célját.

Question: Miért érdemes kiváltani egy lakáshitelt?

Answer: Elképzelhető, hogy olyan lakáshitellel rendelkezünk, amely az aktuális piaci viszonyok között már nem nevezhető kedvezőnek. Ilyenkor érdemes utánanézni annak, hogy régi hitelünket érdemes-e kiváltani egy újjal. Emelkedett a törlesztőrészlet? Nem vagyunk elégedettek a konstrukcióval? Elképzelhető, hogy egy lakáshitel kiváltó kölcsön segíthet.

Question: Miért érdemes nyugdíjbiztosítást kötni?

Answer: A nyugdíjbiztosítás egy hatékony eszköz az idős kori öngondoskodásra. A nyugdíjba vonulást követően a legtöbb ember számára nem elegendő az állami nyugdíjrendszer biztosította ellátás, emiatt népszerűek a nyugdíjbiztosítások. A nyugdíjbiztosítási szerződés ideje alatt havonta befizetett díjakat a nyugdíjba vonuláskor megkaphatjuk kamatostul, egyben, vagy akár általunk meghatározott kisebb összegekben.

Question: Miért érdemes online hitelt választani?

Answer: Az online hitel összességében gyors és kényelmes kölcsönfelvételi lehetőség. Szabadon felhasználható személyi kölcsönről van szó, amelyet – mivel online intézzük – gyakran kedvezményesen adnak a bankok. Ugyanakkor, ahogyan a többi hitelfajtánál, itt is érdemes körültekintően választani és előre átgondolni, hogy a hitelfelvétellel járó terheket tudjuk-e hosszabb távon is viselni.

Question: Nincs szükség önerőre és ingatlanfedezetre?

Answer: Nem kell fedezet, és önerő sem, mivel a személyi kölcsön szabad felhasználású hiteltípus, azaz bármire költhetjük a felvett összeget, 100 százalékban, nem kell igazolnunk a bank felé, hogy mire használtuk azt fel.

Question: Pincére is igényelhető a lakásfelújítási támogatás?

Answer: Természetesen igen, hiszen a ugyanazon a helyrajzi számon található, mint a tulajdonolt lakás. Ugyanúgy fel lehet újítani, ugyanúgy át lehet annyira alakítani, mint a korábban említett mosókonyhát, tárolót, melléképületet. Más funkciót azonban nem kaphat, hacsak nem vécét vagy fürdőszobát építünk benne.

Question: Pontosan kik igényelhetnek hitelt az NHP Hajrá keretében?

Answer: Belföldi székhelyű cégek, méghozzá olyanok, amelyek a hatályos törvény szerint beleférnek a mikro-, kis-, és középvállalkozások halmazába. Emellett a hitel elérhető egyéni vállalkozók, egyéni cégek, őstermelők, családi gazdálkodók és a szövetkezetek számára is.

Question: Szabad felhasználású a hitel?

Answer: Az ilyen típusú személyi hitelek mindegyike szabad felhasználású, lehet például vételárba törleszteni, de igény esetén hitelkiváltásra is alkalmasak. A fizetési feltételeket, a kapcsolódó részleteket az egyes bankok tudják pontosítani.

Question: Személyi kölcsönt vehetek fel KHR listásként?

Answer:
Igen, mert van partnerünk, aki megfinanszírozza a passzív és aktív KHR státusszal rendelkező ügyfeleket.
Amennyiben passzív státuszú ügyfél szeretne kölcsönt igényelni, akkor keresd oldalunkon a Cofidis ajánlatait.
Aktív KHR státusszal rendelkezel, akkor meg a Provident ajánlatokat.

Question: Számítani kell plusz költségekre a szabad felhasználású hitelnél?

Answer: Igen, ahogyan a legtöbb hitelterméknél, a legtöbb esetben itt is számba kell venni a járulékos költségeket. A bank a folyósítási és a számlavezetési díj mellett egyéb díjakat is felszámolhat, ezért érdemes alaposan átböngészni az ajánlatokat, keresni a kedvezményeket. Jó mankó lehet a THM, azaz a teljes hiteldíj mutató, amelyből megtudhatjuk, hogy a tőketartozáson túl mennyibe került nekünk a hitel.

Question: Szükség van fedezetre és önerőre? Mik a feltételek?

Answer: Ha jelzálog alapú a hitel, akkor igen, személyi kölcsön esetében viszont nincs szükség önerőre és fedezetre. A hitelfelvételhez ki kell tölteni, illetve beadni a bank által megszabott dokumentumokat. A hitelbírálatnál a legtöbb esetben a következő dolgok számítanak: KHR adóslistán való szereplés, az igazolható jövedelem, munkaviszony-idő, az életkor, magyarországi, állandó, bejelentett lakcím.

Question: Szükség van fedezetre és önerőre?

Answer: Ha személyi kölcsön alapú hitelben gondolkodunk, akkor nincs. Amennyiben jelzálog alapú típusban, akkor – ahogyan a neve is mutatja – szükség van fedezetre és önerőre.

Question: Szükség van jövedelemigazolásra az igénylő részéről?

Answer: Bejelentett munkaviszony esetén az igénylő részéről 30 napnál nem régebbi igazolás szükséges legtöbb intézetnél.

Question: Szükség van önerőre?

Answer: Nincs. A bank a felújítási munkák akár teljes költségére is ad hitelt, ha azt az igénylő jövedelmi helyzete és/vagy az ingatlan értéke ezt lehetővé teszi.

Question: Többféle életbiztosítás létezik?

Answer:
Igen. Elsőként vegyük a kockázati elnevezésű életbiztosítást, amely akkor fizet, ha a szerződésben meghatározott esemény (általában baleset, vagy betegség miatt bekövetkezett haláleset, de lehet más egészségkárosodás is) bekövetkezik. A biztosítók általában felső korhatárt szabnak a szerződés megkötésére, adott időszakra lehet kötni, a biztosítás díját havonta kell fizetni, ha nem történik káresemény a kontraktus ideje alatt, akkor nincs kifizetés.
A megtakarítási, vagy befektetési egységhez kötött életbiztosítás már egy bonyolultabb típus. Ebben az esetben kapunk egy értékpapírszámlát, a biztosító pedig befekteti az általunk befizetett összeget. Ez működhet úgy, hogy egyszeri alkalommal fizetünk egy nagyobb összeget, vagy úgy, hogy havi díjakat fizetünk rendszeresen. Érdemes figyelembe venni, ha megszüntetjük a szerződést, a befektetésünk csak egy részét kaphatjuk vissza. Minél korábban tesszük ezt, annál rosszabbul járunk. Emellett a járulékos költségekkel kapcsolatban is fontos tájékozódni, mielőtt szerződünk.
Az életbiztosítás lehet nyugdíjcélú is, amelyet az állam is támogat, 20 százalékos, évente legfeljebb 130.000 forintos adókedvezmény vehető igénybe rá. A nyugdíjcélú életbiztosításnak több módozata van.

Question: Vagyis elengedik a tartozásomat?

Answer: Nem, a hiteledet a törlesztési moratórium vége, vagyis 2020. december 31. után maradéktalanul meg kell fizetned.

Question: Van, amit nem lehet biztosítani?

Answer: Igen, van. A biztosíthatóságnak akadnak bizonyos kritériumai. Emellett vannak olyan kockázatok, amelyeket a biztosító nem akar vállalni, ezek a kizárás, vagy mentesülés címkét kapják. A kizárást előre megadják, ilyen például egy háború, vagy egy atomcsapás bekövetkezte. A mentesülés akkor lép életbe, ha a biztosított gondatlanul jár el, azaz ő tehet a kárról (vagy része van benne), amit elszenvedett.

Question: Vannak a hitelkiváltó kölcsönnek egyéb költségei?

Answer: Igen. Ahogyan az összes hitelnél, úgy a hitelkiváltó kölcsön esetében is kell fizetni folyósítási díjat, és emellett lehetnek még számlavezetési, elő- és végtörlesztési, illetve szerződésmódosítási díjkötelezettségeink is. Több plusz szolgáltatást is lehet igényelni, és ezek további díjakat jelenthetnek. Ugyanakkor ahogyan a többi hitelnél, a hitelkiváltó kölcsön esetében is hirdetnek meg akciós konstrukciókat, amelyeknél a fenti költségek egészét, vagy azok egy részét a bank elengedi.

Question: Vannak plusz díjai az építési hitel igénylésének?

Answer: Igen, sokszor ráadásul jelentős végösszeggel kell számolni a plusz díjakat tekintve. Az engedélyek jelentős része pénzbe került, s ez irányú költségeink akár a több százezer forintot is elérhetik. Mint más hitelek esetében, az építési kölcsönöknél is érdemes átböngészni, vannak-e akciós ajánlatok a különböző pénzintézeteknél. A bankok ugyanis sokszor átvállalnak, vagy jóváírnak különböző költségeket a piaci verseny miatt, a céljuk ezzel az, hogy minél több ügyfelet szerezzenek, azaz, hogy náluk vegyük fel építkezési hitelünket.

Question: Vannak plusz díjak a gyorskölcsönnél? Önerő és fedezet kell?

Answer: Az első kérdésre igen a válasz, ahogyan a többi hitelfajta esetében, itt is számolnunk kell különböző kötelező díjakkal (például: folyósítási díj, számlavezetési díj), kivéve, ha sikerül valamilyen akciós konstrukciót kifognunk. Önerőre és fedezetre nincs szükség, mivel a gyorskölcsön egy személyi kölcsön típus.

Question: Vannak plusz költségek az adósságrendező hitelnél?

Answer: Igen, ahogyan a többi hiteltípusnál a bankok ebben az esetben is folyósítási-, elő- és végtörlesztési, szerződésmódosítási-, valamint a számlavezetési díjakat számolhatnak fel, plusz az egyéb szolgáltatásokért is fizetni kell. Kivéve, ha olyan akciót találunk, amelynek keretein belül ezek egy részét, vagy egészét elengedi a pénzintézet.

Question: Vissza tudom igényelni az áfát a számlák után?

Answer: Nem, az egy másik támogatás az állam részéről. Otthonteremtési programnak nevezik, azoknál az újépítésű ingatlanoknál érvényesíthető, amiket 2021. január 1. után vásároltak meg. A két támogatás tehát nem összekeverendő és nem is összeegyeztethető.

Question: Változhat a kamat a moratórium ideje alatt, illetve azt követően?

Answer: Változó kamatozású hitel esetén igen, vagyis csak a fix kamatozású hitelek maradnak változatlanok. A moratóriumra vonatkozó rendeletek nem vonatkoznak semmilyen formában a hitelek eredeti kamatozására.

Question: Érdemes előtörleszteni?

Answer: Amennyiben az anyagi helyzeted megengedi, akkor természetesen, mivel az előtörlesztés segítségével a jövőbeli kamatfizetés terhe is lekerül a válladról.

Question: És ha nem? Mi miatt utasíthatnak el?

Answer: Gyorskölcsön-kérelmünk elutasításra kerülhet többek között KHR adóslistán való szereplés miatt, ha nincs meg az előírt munkaviszony-időnk, ha a jövedelmünk nem elég magas, ha nem férünk bele az életkor korlátozásokba, ha nincs állandó magyarországi lakcímünk. A feltételek természetesen bankonként eltérőek lehetnek.

Question: Örökölhető a nyugdíjbiztosítás?

Answer: Igen, a nyugdíjbiztosítás tőkéje illetékmentesen örökölhető. Akár hagyományos öröklés útján, vagy pedig a haláleseti kedvezményezett megadásával. Utóbbinál a szerződésben megjelölt személy (vagy személyek) kapja (vagy kapják) meg a nyugdíjbiztosításban összegyűjtött pénzt.

Question: Örökölhető az életbiztosítás?

Answer: Ha a szerződésben van kedvezményezett, akit megnevezünk, akkor az összegyűlt megtakarítást ő örökli. Amennyiben nincs, akkor a végrendelet számít, az örökösöket a biztosítási összeg akkora hányada illeti meg, amilyen arányban a végrendelet szerint igényt tarthatnak rá.